Kooxdii Jwxo-shiil, oo Caynkii u Go,ay Cay iyo Aflagaadana Miciin Mooday! – Rasaasa News\nApr 17, 2010 aflagaado, Jwxo, maciin\nImisaan ka daa nidhi, dantu wada jir weeyee, imisaan ka daa,nidhi diracyada la dilayee la duudsiyi abaalkood darajo kuma helayside, dalka waynu wada naal, dagaalka waa la wada galay, adaase ugu dambeeye daahiina gooyee horta yaa diraca kaa dhigay “Jwxo-shiil”.\n“Horaa loo yidhi habar karis xumi iyana gaal ku la,a” Jwxo-shiil, oo Eebe wayne amarkii halganka ay waday Jabhada Wadaniga Xoraynta Ogadeeniya si lama filaan ah ku soo dhex galay, ayaa xilka Jwxo loo dhiibay in uu hayso sida dastuurku dhigaayo 4 sano. Xiligaas ka dibna wax shir ah oo ka dambeeyey oo sharci ah ma dhicin, waxaana eegga laga joogaa 14 sano, Jwxo-shiil-la wali waxaa uu sheegtaa in uu yahay gudoomiyaha Jwxo.\nJwxo, maanta xaalkeedu meesha uu maraayo waa laga warhayaa; ciidan, dhaqaale, taageero iyo siyaasad meel cidlo ah ayey ka taagan tahay. Sabata keentay in ay sidaasi dhacdana waxaa masuuliyadeeda leh Jwxo-shiil, dhibaatada uu u gaystay halganka waxaa dheer dhiiga sokeeye lala daba socdo.\nWaxaa maanta Jwxo-shiil, dhan ka noqotay dhamaan ummada Somalida Ogadeeniya, waxayna u naceen Jwxo-shiil, halgankii ay naf iyo maalba ku beeleen, waxayna doorteen in iyaga oo aan dagaal ku qaadin in la tuso in uusan waxba ahayn. Kol uu caafimaad u tagay South Afrika ayaa waxaa la sheegay in uu baryey beesha Absame isaga oo yidhi halgankii wuu baaba,ay ee taageera, jawaabta la siiyeyna waxay ahayd “adiga ayaa baabi,iyey.”\nMaanta Somali galbeed ayaa waxay la timid fikir aan laga filayn, waxayna duufsatay dhamaan dadweynaha Somalida Ogadeeniya, Itobiyana aqbal ayey ugu jawaabtay.\nJwxo-shiil iyo kooxdiisii ayaa is arkay iyaga oo cidla taagan, waxayna xiligan xaadirka ah bilaabeen in ay qaataan burush xaar leh. Burushaka xaarka leh waxaa la marinayaa kuli umada sheegata magaca beesha Absame meesha ay doonto ha degtee.\nSomali galbeed kooxda Jwxo-shiil, way caayaysaa oo maxay u caayi sow iyagii xabada la dhacay, waxaa kale oo ay caayayaan Midowga Jaaliyada Jubaland oo iyadu ah mid aan shaqo ku lahayn dhulka Somalida Ogadeeniya balse ah Jaaliyad ka tirsan Jaaliyadaha Jamhuuriyada Somaliya. Waxaa kale oo ay kooxda Jwxo-shiil wax ka sheegaysaa Jaaliyaadka Itobiyanka ah ee dibadaha.\nAwal hore kooxda Jwxo-shiil, oo koox dambiyeed ah way weerari jireen dadka ayna isku fikirka ahayn, maantase way xaan gabeen waxayna bilaabeen cay iyo afxumo ay iyagu leeyihiin.\nDalka waa la wada leeyahay in la xoreeyana waa kii wax walba loo beelay, rag iyo rabi buuna dalku leeyahay, laakiin waxaa xiligan xagal haraatiyey oo ay taariikh xumo ay haysataa kooxda Jwxo-shiil uu aabaha u yahay.\nSomali galbeedna hadii ay Itobiya la garato wanaaga way dabo qabatay dadweynaha Somalida Ogadeeniya.\nJaaliyada cusub oo ay leedahay qurbo joogta degaanka somalida ayaa la sameeyey oo ka kooban 11 xubnood waana sidan.\n* Dr Xuseen Cali Ibraahin – Gudoomiye\n* Sakariye Maxamed Cumar Ugaas – Gudoomiye ku xigaanka kowaad\n* Muse Maxmed Xaaji Xuseen(Sheeka-Xariir) – Gudoomiye ku xigeenka labaad\nXubnaha kale ee Golahan yaa kala ah:-\n– Axmed Sheekh Maxamed Xuseen\n– Maxamed Axmed nuur Dheeg Heebaan\n– Bashiir Suldaan Maxamuud Haybe\n– Cumar Maxamed- Nuur Xasan Xuseen\n– Cabdirashid Cumar Jees\n– Dayib Cabdillaahi Cali\n– Jamaal Abdirisaaq Xaaji Maxamed\n*Oohinta iyo Beenta kooxda Jwxo-shiil nala dhawra ee ay qortay Qorahey.comy waana sidan;\n1-Xuseen dheere Gudoomiye\n1. Zakariye M Omar Ugaas G-kuxigeen\n2. Muuse sheeko xariir Xoghayn\n3. Basher Maxamud Haybe Xubin\n4. Axmed Sheekh- Xubin\n5. Dayib Dheglow Xubin\n6. Ahmed Cabdi Shakuur Xubin\n7. Cabdirashid Cumar Jees Xubin\n8. Axmed Iiman Xubin\n9. Maxmed Gamadiid Xubin\n10. Axmed Cabdi Cabdi Nur- Wareeray Xubin\n11. Cabdirashiid Daahir Ahmed Aragsame- Xubin\n12. Cabdi deeq Xubin\nSaraakiil Sare oo ka tirsan Booliska Qoraxey oo Loo Qabtay Dilkii Liqoowe Muxumed Tayse\nONLF Concludes Three-day Consultative Meeting. January 23, 2022\nEthiopian Somali Regional State Raises $10.4 mlns in Aid January 19, 2022\nEthiopian Somali Regional State Raises $ 10.4 mlns in aid January 19, 2022\nSafaaradda Turkiga ee Itoobiya ayaa u guurtay Kenya sababo la xiriira hanjabaad ka dhalatay iibka diyaaradaha aan duuliyaha lahayn January 18, 2022\nDrought Strikes Ogaden Pastoralists Without Assistance January 18, 2022\nONLF Concludes Three-day Consultative Meeting.\nJan 23, 2022 Rasaas\nEthiopian Somali Regional State Raises $10.4 mlns in Aid\nJan 19, 2022 Rasaas\nEthiopian Somali Regional State Raises $ 10.4 mlns in aid\nSafaaradda Turkiga ee Itoobiya ayaa u guurtay Kenya sababo la xiriira hanjabaad ka dhalatay iibka diyaaradaha aan duuliyaha lahayn\nJan 18, 2022 Rasaas


Macallin Maurizio Sarri oo soo gaaray Turin oo lagu soo bandhigayo ka hor inta uusan Cristiano Ronaldo ku booqan Giriigga… + SAWIRRO – Gool FM\n(Turin) 19 Juunyo 2019. Macallinka cusub ee kooxda kubadda cagta Juventus, Maurizio Sarri ayaa soo caga-dhigtay Magaalada Turin, waxaana warbaahinta iyo Taageerayaasha loo soo bandhigi doonaa berrito, kaddibna waxaa uu dalka Giriigga ku booqan doonaa Cristiano Ronaldo.\nTababarihii hore ee kooxaha Empoli, Napoli iyo Chelsea ayaa gelinkii dambe ee maanta soo gaaray garoonka diyaaradaha Caselle Airport, waxaana loo qaaday Hoteelkiisa.\nSarri ayaa Shir jaraa’id qaban doona berri subax oo Khamiis ah marka ay saacadda gudaha Talyaanigu tahay 11:00 barqanimo oo ku aaddan 10:00 subaxnnimo xilliga UK.\nSida uu warinayo Warsidaha Sport Italia Sarri ayaa kaddib u safri doona Giriigga halkaasoo uu horraanta todobaadka soo socda fool ka fool ugula kulmi doono Cristiano Ronaldo, kaasoo ku jira fasaxiisa xagaaga.\nTababarahan reer Talyaani ayaa qandaraas ku eg bisha June sanadka 2022 u saxiixay Juve waxaana uu shaqadan kala wareegay Max Allegri.\nGroup-ka D ee Koobka Adduunka Dumarka 2019 oo la soo gaba-gabeeyay… + SAWIRRO


”Waan mamnuucayaa!” – Trump oo ku dhawaaqay waqtiga uu xirayo aaladda TIK TOK (Waa goorma?) | Hadalsame Media\nHome Arrimaha Caalamka ”Waan mamnuucayaa!” – Trump oo ku dhawaaqay waqtiga uu xirayo aaladda TIK...\n”Waan mamnuucayaa!” – Trump oo ku dhawaaqay waqtiga uu xirayo aaladda TIK TOK (Waa goorma?)\n(Washington, DC) 01 Agoosto 2020 – MW Donald Trump ayaa Jimcihii shalay ahayd sheegay in uu isla maanta oo Sabti ah wareegto ku xiri karo camaaliqada baraha bulshada ee uu Shiinuhu leeyahay ee TikTok, sida uu faafiyey hilinka NBC.\nTrump ayaa warkan warfidiyeenka u sheegay mar uu la hadlayey isaga oo saaran dayuuradda Madaxwaynaha ee Air Force One oo uu Washington DC ku laabanayey isagoo ka yimi gobolka Florida ee koonfur bari dhaca.\n“Marka ay timaado TikTok waa ka mamnuucaynaa Maraykanka. Awooddaasna waan leeyahay oo waxaan adeegsan karaa amar fulineed,” ayuu ku faanay Trump.\nAfhayeen u hadlay TikTok ayaa isla NBC News u sheegay in app-koodu uu Maraykanka ka abuuray ilaa 1,000 shaqo, isla markaana ay raacaan xeerka khusuusiyaadka Maraykanka, isla markaana uu jiro sanduuq $1 bilyan ku bixiya dhiirri gelinta dadka wax hindise ee ka shaqeeya dhanka arrimaha dhijitaalka.\nMaraykanka iyo dalal kale oo Galbeedka ah ayaa Tik Tok ku eedeeynaya inuu u basaaso nidaamka Beijing, halka ay dalal kale ku neceen anshax xumada ku dhex faafaysa.\nPrevious articleSOMALIA: Jaadku maku jiraa duullimaadyada caalamiga ah ee Isniinta la fasaxayo?\nNext articleKAFTAN SIYAASADEED – Sida loo xulayo codsiyada RW cusub (Dhaar qosol badan?)


Itoobiya oo Bur Bur Qarka u Saaran/ Africa Intelligence – Rasaasa News\nItoobiya oo Bur Bur Qarka u Saaran/ Africa Intelligence\nWargayska Caanka ah ee Indian Ocean ayaa qoraal dheer ka qorey Siyaasada Dalka Itoobiya, Doorashada soo socota ee 2015, Xisbiga EPRDF Iyo qul qulatooyinka Siyaasadeed ee ka socda Dalkaas Itoobiya. Wargayska oo ah mid ku xiran illa sirdoon ayaa u kuur gala Siyaasada Dalalka Afrika wuxuuna qoraal dheer oo uu ka diyaariyay Itoobiya ciwaan ooga dhigay “ ETHIOPIAN GOVERNMENT QUIETLY DISINTEGRATING: Dowlada Itoobiya soo si tartiib ah u kala fur-furaynaysa (Daadanaysa).\nWargaysku wuxuu sheegay in Doorashada Itoobiya fooda ku soo haysa waxa kalli ah ee isku xidhaya Xisbiga, Barlamaanka Iyo Axsaabta Dalka tahay oo kali ah Ammaanta Melez Zenawi balse aysan jirin fikir Siyaasadeed oo xooggan oo ay ka midaysan yihiin Qoomiyadaha talada Dalka Itoobiya haye, waa Qoomiyada Tigreega, Oromada Iyo Xabashida.\nQoomiyada Xabashida Iyo Oromada waxaa u muuqda kala daadsanaanta Qoomiyada Tigreega Iyo Itoobiya waxayna ka daawanayaan dushaas mana doonayaan innay ku deg degaan go,aan qaldan ayuu Wargaysku sheegay.\nKala qaybsanaanta Xisbiga EPRDF waa mid meel xun maraysa waana mid kacdoon Xooggan uu ka dhex jiro, ayuu wargaysku qoraalka ku qeexay!\nWargayska oo soo xigaya Illo Sirdoon wuxuu sheegay in Ururka TPLF oo dhowr garab yahay kuwaas oo wiiqay Awoodii Dalka mida gudaha Iyo Dibadana wuxuuna haddalka sii raaciyay in Itoobiya Siyaasadii Arrimaha Dibada hoos u dhacday Iyadoo arrinta Koonfurta Sudan si toos ah uu ugala wareegay Madaxwaynaha Dalka Uganda Yuweri Mussevini, meesha Dowlada Itoobiya wakiil ooga dhigtay Wasiirkii Arrimaha Dibada ee horre Seyoum Messfin.\nDhanka Kalle Wargaysku wuxuu sheegay in Siyaasadii Ciidanka Itoobiya ku hayeen Jamuuriyada Soomaaliya iyagoo oogu gabanaya Urur-Gobaleedka IGAD ay fashil qarka u saaran tahay!\nRa;iisul Wasaaraha Dalka Itoobiya waa mid awood aan lahayn, waana mid tallada Dalka jahawareer ku jirto ayuu sheegay Wargaysku, horrey waxaa loo sheegay in Ciidanka, Sirdoonka Iyo Madaxda Dalka gaar ahaan ha u badnaadaan Qoomiyada Tigreegu aysan maqal amarka RW, waana mid Dowladaha Reer Galbeedku isha ku hayaan oo ay daawanayaan!\nDhanka Kambaniyada Dowlada Maamusha sida, Isgaarsiinta Iyo Korantada ayuu sheegay wargaysku innay ka taagan tahay Dhibaato adag iyadoo Gobalada Qaarkood aysan helin Koronto ku fillan, iyadoo sababta u weyn tahay dhanka Biyaha Iyo Farsamada oo Mashiinada Koranta ka dhaliya Biyaha oo laga keenay Dalka Hindiya ay ahaayeen kuwo horrey loo soo isticaamalay!\nArrinta Gobalaysiga ama Maamul Gobaleedyadu waxay noqotay mid sii kordhaysa ” ayuu yiri Wargaysku”\nMar uu Wargaysku ka hadlayay Kacdoonka Xooggan ee Ardayda Oromadu wadaan ayuu sheegay in qayb ka tahay arrintan khilaafka Xisbiga EPRDF iyadoo Ururka OPDO ee Oromada Saraakiishu hoosta ka wadaan Mudaaharaadka kuwaas diidan is balaadhinta Magaalada Addis Ababa oo Gobalka Oromada ama Deegaanada Oromada lagu xalaalaysanayo.\nDhaqaalaha Iyo Siyaasada Dalku waa mid bur bursan ayuu sheegay Wargayso isagoo qormadan ay mid tahay haddalka dheer oo Itoobiya laga qorey. The economy and diplomacy are broken – Ethiopian diplomacy suffers from a lack of leadership at the top of country\nWaxaa Turjumay Maxamed Faarax/Ogadentoday\nCiidanka Atoobiya oo Hub Gaadhsiiyey Gudoomiyaha Gabalka Gedo


Xisbiga Wadani oo qarxiyay halis soo wajahday diyaarad Imaaraadku leeyahay - ARAABINEWS.COM | ARAABINEWS.COM\nXisbiga Wadani oo qarxiyay halis soo wajahday diyaarad Imaaraadku leeyahay\nXisbiga Wadani ee Somaliland ayaa qarxiyay in diyaarad Imaaraadku leeyihiin oo Ka shaqaysa Hargeysa iyo Dubay laguna magacaabo Flydubai ay khatar Ku geli gaartey madaarka magaalada Hargeysa. ” Waa nasiib daro in dadka laga qariyo halista Ka dhalan gaartey diyaaradaas oo markii dambe fadhiisatay Jabuuti ayuu yiri afhayeen u hadley Wadani.\nWaxa arintan loo sababeeyay fashil aqoondaro oo ka timid hagista diyaaradaha madaarka Hargeysa kadib markii la eryay dadkii aqoonta lahaa si musuqana lagu geeyay dad aan xirfadeeda lahayn ama ku hadli karin Ingiriis fiican.\nDiyaarada ayaa la sheegay inay sidey in ku dhow boqol qof waxana duulis lambarkeedu ahaa 161. Waxaa la hayaa codkii ay duubtey diyaaradaasi iyo weliba dacwadii ay gudbisay ayuu yiri afhayeenka xisbiga oo xaqiijinaya sida xogta uu Ku helay.\nWaa arin halisteeda leh markii hawshii ummada loo hayay ee muhiimka ahayd sida tan oo kale si jufaysan faraha loogu geliyo dad aan u qalmin ayuu yiri Xuseen Warsame oo Hargeysa jooga.


Wariye ku Xirnaa Muqdisho oo Maxkamad la Keenay\nJimco, Bisha Shanaad 06, 2016 Wakhtiga Geeska Afrika 23:37\nCabdicasiis KorontoxCabdicasiis Koronto\nWeriye Cabdicasiis Cabdinuur Ibraahim Koronto oo dhowaan ay xireen ciidamada dambi-baadhista Soomaaliya ayaa maanta la keenay maxkamad ku talala magaalada Muqdishu. inkatsoo markii dmabe dabme dib loo dhigay dhagaysiga maxkamadda.\nWeriyaha ayaa sheegay in loo haysto warar lagu daabacay warbaahinta qaarkeed oo ku saabsan kufsi la sheegay inuu ka dhacay mid ka mid ah xeryaha barakacayaasha ee magaalada Muqdishu.\nMaxamed Ibraahim Isaaq “Baaksitaan” oo ah Xoghayaha Guud ee Ururuka Sxufiyiinta Qaranka, ayaa Haaruun Macruuf oo ka tirsan VOA uga waramay maxkamadda wariyaha ee maanta iyo halka ay haatan wax marayaan.\nWareysiga Maxamed Baaskistaan oo dhan halka hoose ka dhagayso.\nWareysiga Maxamed Baakistaan


Wasiirka Cusub Ee Ciyaaraha Iyo Dhalinyarada Koonfur Galbeed Cali Dhuux Maxamed Oo La Wareegay Xafiisyada Shaqada Wasaarada – Goobjoog News\nWasiirka cusub ee ciyaaraha iyo dhalinyarada Maamulka Koonfur Glabeed Cali Dhuux Maxamed ayaa la wareegay xafiiyada shaqada wasaarada ciyaaraha oo xarun u ah magaalada Baydhabo magacaabistiisa waxaa soo dhaweeyay bahada isboortiga deegaanka iyo saaxiibadiisa,iyagoo u raajeeyay in la yimaado wax qabad wanaagsan oo guul u horseeda dhalinyarada.\nWasiirkii hore ciyaaraha iyo dhalinyarada Koonfur Galbeed Cabdullahi Cumar Faarax ayaa u mahad celiyay dadkii kala soo shaqeeyay wasaarada mudadii afarta sano ee lasoo dhaafay,isagoo intaa ku daray in uu diyaar u yahay la shaqeynta wasiir Cali Dhuux Maxamed oo isaga badalay.\nHami iyo hadaf aan ka lee yahay horomarinta isboortiga iyo dhalinyarada Koonfur Galbeed ayuu xilka igu aaminay madaxweyne Cabdi Casis Xasan Maxamed (Lafta-Gareen) waxaanse ku dadalaay in aan la imaandoono qoryaashal kor loogu qaadayo ciyaaraha deegaana waxaa sidaas Goobjoog usheegay wasiir Cali Dhuux oo dhawaan la wareegay xafiisyada shaqada wasaarda ciyaaraha iyo dhalinyarada Koonfur Galbeed.\nKoonfur Galbeed waxa ay ka mid tahay gobolada ugu wax soosaarka badan dhinaca ciyaaryahanada kubbadda cagta tiro badan oo kasoo baxday waxa ay guul iyo sharaf u soo hooyeen Soomaaliya afartii sano lasoo dhaafay uu xafiiska joogay wasiir Cabdullahi Fanax waxa uu ka warbixiyay wixii u qabsoomay iyo meesha ay iminka taagantahay wasaarada ciyaaraha.\nSaaxiibada iyo bahda ciyaaraha Koonfur Galbeed ayaa aad u soo dhaweeyay wasiir Cali Dhuux,iyagoo sheegay in shaqsigii ugu haboonaa wasaarada loo magacaabay ayna ka sugayaan in la yimaado wax qabad guul u horseeda dhalinyarada.\nSi kastaba dhawaan ayay aheyd markii Maamul Goboleedyada Hirshabeele,Koonfur Galbeed iyo Puntland ayaa yeesheyn wasiiro cusub oo dhinaca ciyaaraha iyo dhalinyarada waxaana bulshada deegaanadooda ay ka sugayaan in la yimaadaan horomarinta iyo ko u qaadida ciyaaraha.\nHalkan Ka Daawo Warbixin Ku Saabsan Wasiirka Cusub Ee Wasaarada Ciyaaraha Iyo Dhalinyarada\nHaweenka Oo Maanta u Dabaaldegaya 8-da March


Dowlada Canada oo diiday in ay qaabisho Kheyre iyo wafdigiisa? - Muqdisho Online\nHome Wararka Dowlada Canada oo diiday in ay qaabisho Kheyre iyo wafdigiisa?\nDowlada Canada oo diiday in ay qaabisho Kheyre iyo wafdigiisa?\nSida Muqdisho Online horay idinkuugu soo gudbisay RW Kheyre ayaa waxa uu ka codsaday dowlada Canada in uu booqosho ku tago dalkaas. La taliyaha gaarka aha ee Ra’iisal Wasaare Xassan Kheyre, Samira Gaid ayaa waxa ay xiriir la sameeysay xafiiska Ra’iisal Wasaaraha Dalka Canada iyada oo ku hadleysa magaca Xassan Cali Kheyre. Waxaa sidoo kale xiriir la sameeyay dowlada Canada Jamal M Xasaan isaga oo la xiriiray xildhibaano ka iyo Wasiiro ka tirsan dalka Canada.\nDowlada Canada oo aad uga warheysa xaalada Soomaaliya iyo dhaqanka beenta salka ku heyso ee Xassan Kheyre ayaa ka qaabsatay in ay qaabilaan ama uu la kulmo madaxda dalka Canada.\nDowlada Canada oo ay ku soo foodleedahay doorasho oo aad loogu kala qaybsan yahay ayaan marnaba ogolaan karin in ay qaabilaan Xassan Kheyre oo ah shaqso shacabka Soomaaliyeed u arkaan danbiile qayb ka ahaa xasuuq badan oo ka dhacay dalka.\nProfessor David Omala oo wax ka dhiga jaamacada Carleton ee ku taalo magaalada Ottawa ayaa yiri ” .. xiliga doorashada ku soo dhawdahay dalka Canada, madaxda Canada waa ay soo dhaweeyaaan imaatinka siyaasiyiinta dalalka kale sida Soomaaliya si ay cod uga helaan Soomalida ku nool Canada, laakiin shaqsiga imaanayo hadii uu yahay shaqsi ayan jecleynin dadka Soomaaliyeed ee ku nool Canada, waxa uu u keeni karaa siyaasiiyiinta Canada ee isla sawirtaa ama soo dhaweysaa in ay cod ku wayaan” . David waxa uu ku daray ” waxaa iska muuqato in RW Xassan Kheyre yahay shaqsi ayan Soomaalida qadarin u haynin una arkaan in uu dhib ku yahay geedi socodka nabadda ee Soomaaliya”\nJaaliyada Digil iyo Miriffle iyo qaar ka mida eheladii dadkii lagu xasuuqay magaalada Muqadishu ayaa horay qoraal ugu gudbiyay dowlada Canada iyada oo uga digay in ay dalka ku soo dhaweeyaan Xassan Kheyre.\nMid ka mida Jaaaliyada Soomaaliya ee ku nool magaalada Ottawa ayaa u sheegay MOL in hadii uu imaan lahaa Xassan Kheure ay mudahaarad kii ugu waynaa eedib lagu qaban Dalka Canada. Waxa uu yiri ” waxa aan shaki ilga girin in Wasiir Axamed Xuseen uu qaatay go’aan fiican si uu u ilaashado kurisgiisa, hadii uu qayb ka noqon lahaa booqashada Xassan Kheyre dhib badan ayaa ka soo gaari lahaa”.\nDiidmada Dowlada Canada ay dalkeeda u diiday Xassan Cali Kheyre ayaa tusaale fiican u ah naceeybka shacabka Soomaaliyeed u qabaan dowlada uu hogaanka u hayo MW Farmaajo. Qaar ka mida qooyska Farmaajo ayaa haysta dhalashada dalka Canada oo ay ku jirto hooyadii hadana dowlada Canada waa ay diiday in ay qaabisho Xassan Kheyre.\nFarmaajo ayaa waxaa caalamka looga dirayaa fartiimo kala duwan laakiin waa shaqsi ay ku adagtay in fahamo ama uu talaabo qaado qaladaadka dowladiisa iyo isagaba ku uu ku jiro.\nPrevious articleShaqada dekada oo hakad u gashay Amar Al-Shabaab kasoo baxay(Aqriso)\nNext articleXuutiyiinta Yaman oo heshiis lagelaya Dowlada Mareyakanka


Guddiga la socodka dib u eegista dastuurka oo warbixin siiyay Aqalka Sare | Somali National Television - sntv.so\nHome AQALKA SARE Guddiga la socodka dib u eegista dastuurka oo warbixin siiyay Aqalka Sare\nGuddiga la socodka dib u eegista dastuurka oo warbixin siiyay Aqalka Sare\nMuqdisho(SNTV);- Guddiga Joogtada Golaha Aqalka Sare ayaa Kullan ay maanta ay ku yeesheen xarunta Golaha waxay warbixin kaga dhageysteen Guddiga la socodka Dib u eegista Dastuurka ee Baarlamaanka Federaalka.\nKullanka ayaa waxaa shirguddoominayay Guddoomiyaha Golaha Aqalka sare Mudane Cabdi Xaashi C/llaahi,waxaana dhageysiga Warbixinta Guddiga ay ku saabsaneyd dib u eegistii lagu sameeyey 5tii cutub ee ugu horeysa Dastuurka.\nXildhibaan Burhaan Aadan Cumar oo ka mid ah Guddiga la socodka Dib u eegista Dastuurka ee Baarlamaanka Federaalka ayaa warbaahinta u sharxay waxyaabihii looga hadlay kullanka maanta iyo cutubyada dib u eegista lagu sameeyay.\n” Waxaan soo gudbinay shantii cutub ee ugu horeysay ee lagu sameeyay dib u eegista oo shaqo badan runtii laga soo qabtay oo ay ka soo shaqeeyeen Guddiga madaxa bannaan ay qoristeeda soo eegeen Wasaaradda arrimaha dastuurkana ay soo gudbisay qodobadii u baahnaa wada xaajoodkii siyaasadeed ka dibna, Guddiga la socodka loo soo gudbiyay ka dibna, la diyaariyay warbixin ku saabsan arrimaha laga qabtay dib u eegista dastuurka,” ayuu yiri Xildhibaan Burhaam Aadan Cumar.\nUgu danbeyntii,Xildhibaan Burhaan Aadan Cumar ayaa sheegay in tallaabada tan xigta ay tahay in la tago Dowlad Gobolleedyada xubnaha ka ah Dowladda Federaalka,wuxuuna carabka ku adkeeyay ka hor intaan Gobollada la tagin u yeeri doonaan madasha Guddiyada Dastuurka heer federaal iyo heer Maamul Gobolleed intaba si wada tashi loola sameeyo.\nPrevious articleDowladda Soomaaliya oo u gurmatay dadkii ku waxyeeloobay weerarkii argagixisada, kuna baaqday in loo Midoobo ciribtirka Al-Shabaab\nNext articleGolaha wasiirada XFS oo ansixiyay Xeerka Xayiraadda Lacagaha


Valerie Laure Bilogue chases her dreams with the help of community college - Amjambo Africa\nValerie Laure Bilogue chases her dreams with the help of community college\nOct 6, 2021 | 0\nWaxaa qoray Stephanie Harp\nMarkii Valerie Lau.re Bilogue ay Maine ka timid Cameroon sanadkii 2018, waxay horey u haysatay shahaadada laba sano ee sayniska kombiyuutarka waxayna u shaqeysay sidii macallin teknolojiyadda macluumaadka (IT). Waxay ogaatay inay rabto inay ka shaqeyso goobta kombiyuutarka Kadib markay isku dayday – iyada oo aan ku guuleysan – inay u gudbiso aqoonsig eeda Maine, waa inay raadisaa hab kale\nGudaha Presque Isle, halkaas oo ninkeedu yahay arday kalkaaliso, waxay iska diiwaangelisay fasallada si ay u hesho horumar waxbarasho oo guud, ama GED, shahaado, oo u dhiganta dibloomada dugsiga sare ee Mareykanka. Kadibna waxay ka bilowday barashada kombiyuutarka iyo farsamada isku -xirka Waqooyiga Maine Community College (NMCC). “Markii aan imid Mareykanka, runtii waa igu adkayd inaan ku dhawaaqo xitaa hal eray oo Ingiriis ah, ”Ayay tiri. Luuqadeeda koowaad waxay ahayd Faransiis. “Aad bay u adkayd in halkan lagu daro sidii arday waqti-buuxa ah, barashada Ingiriiska,\_” ayay tidhi. Waxay ku qasbanaatay inay u turjunto wax kasta oo ay ka taqaan kombiyuutarada Faransiis ilaa Ingiriis. Laakiin way ka go’nayd.\n“Waxaan leeyahay hadafyo aan runtii doonayo inaan gaaro. Taasi waa sababta aan runtii ugu dadaalay inaan halkaan joogo. ” Waxay jeceshahay caqabadaha. “Qof walba oo i yaqaan wuu iga og yahay aniga. Waan jeclahay caqabadaha. Waxaan u baahanahay inaan ogaado waxa aan awoodo, ”ayay tiri Markay ugu sarraysay inay dugsiga joogto waqti buuxa markay baranayso Ingiriiska, kii ugu yaraa afarteeda carruur ah waxay jirtay saddex bilood oo keliya markii ay ka bilowday NMCC. “Runtii aad bay u adkayd, daryeelka ilmaha, ma seexan habeenkii. Waxaan shaqeeyey laba jeer. ”\nCarruurta awgood, dad badan ayaa kula taliyay inay gasho kalkaaliso, iyagoo leh waa beer u wanaagsan hooyada. “Waxaan ku idhi,‘ Maya, kuma raaxaysan doono halkaas. ’Waxaan u baahanahay wax aan ku raaxaysan doono, oo samaynaya wax aan jeclahay. Taasi waa sababta aan u galay garoonka kombiyuutarka. ” Bishii Juun, Laure Bilogue ayaa sidoo kale noqotay wakiilka ardayga ee Guddiga Maamulayaasha Kulliyadda Beesha Maine. Waxaa soo magacaabay Gov. Janet Mills waxaana xaqiijiyay Senate -ka Maine.\nWaxay ku qiimaynaysaa dadka NMCC iyo nidaamka kulliyadda beesha oo dhan inay caawiyaan, taasina waa sababta ay u doonaysay inay ku biirto guddiga – si ay uga caawiso dadka kale inay arkan in kulliyadaha beesha ay yihiin ikhtiyaar wanaagsan. “Muhaajiriin badan ayaan ogahay inay cabsan yihiin.\n‘Xaggee ku nooshahay hadda? Sidee bay u shaqaysaa? ’Ayay is weydiiyaan. Ma doonayo in muhaajiriintu ka baqaan inay galaan kulliyadda. Sababtoo ah [MCCS] runtii waxay u furan tahay inay caawiso qof walba oo doonaya inuu iskuul aado, ”ayay tiri. “Waxay u baahan yihiin oo kaliya inay waxbartaan. Waxay kaliya u baahan yihiin inay tagaan oo ay si adag u shaqeeyaan. ”\nXubin ahaan guddiga, waxay rabtaa inay ku dhiirrigeliso qof walba inuu sii wato waxbarashada. “Qof kasta oo leh yool, aragti laga yaabo inay ka baqayaan inay gaaraan. Waxaa laga yaabaa inay u maleeyaan inaysan ahayn dhallinyaro ku filan si ay u gaaraan. Maya.\nRuntii waxaan rabaa inaan tuso in wax walba ay suurtogal u yihiin dhammaan soo -galootiga, oo aan ahayn soo -galootiga oo keliya laakiin qof kasta oo weyn Mainer. ” Markii ay bilawday, waxay kaliya qorshaysay inay aado iskuulka. “Xitaa ma aanan malaynaynin inaan aad uga sii fogaanayo, sida magacaabista. Waxaan rabay oo kaliya inaan aado dugsiga si aan u gaaro waxbarashadayda, oo aan u qaato shahaadadayda.\nKa dib markay ka qalin jabisay NMCC bishii Maajo iyada oo xubin ka ah Phi Theta Kappa Honor Society, waxay qaadaysaa xitaa caqabado badan. Xilliga dayrtaan waxay bilawday barnaamijka shahaadada koowaad ee khadka tooska ah ee internetka iyada oo u mareysa Jaamacadda Maine ee Augusta, iyada oo baratay amniga internetka. \_”Waxaan jeclaan lahaa, laga yaabee laba sano iyo bar gudahood, inaan helo shahaadada bachelor-ka oo laga yaabo inaan ku sii wato barnaamijka master-ka,\_” ayay tiri. “Intaa ka dib, waxaan u baahanahay inaan ogaado haddii aan awood ku leeyahay inaan sii wado wax badan.\nMa doonayo inaan joojiyo ka hor shahaadada masterka. ” Dhanka kale, waxay si buuxda ugu shaqaysaa farsamo -yaqaanka IT -ga Xarunta Caafimaadka ee Cary ee Caribou. Cunugeeda ugu weyn, gabadh, ayaa ku tidhaahda, \_”Waxaan u malaynayaa inaan heli doono shahaadooyin iyo sharaf ka badan adiga, Hooyo.\_” Laure Bilogue, oo ah tii ugu horraysay qoyskeeda ee dhigata kulliyadda, ayaa sheegtay in gabadheedu ay aad u shaqayso. “Waxay heshay dhibco aad u wanaagsan sababtoo ah waxa i aragtaa qof ku dayasho mudan.\nKa sokow dhiirrigelinta carruurteeda, Valerie Laure Bilogue waxay diiradda saareysaa farriinteeda “Waxaan doonayay inaan muujiyo inay suurtogal tahay, da’ kasta iyo waqti kasta oo nolosha dumarka ah – in kastoo aad carruur leedahay, inkastoo aad xaas tahay – inaad sii wadato iskuulka aad dhigato, sii wadato waxbarashadaada, oo aad gaarto hadafkaaga oo aad gaarto rabitaankaaga, ”ayay tiri. “Suurtagal ma aha. Taasi waa wax aan doonayay inaan qof walba tuso. ”\nPreviousWaxaa la cusbooneysiiyaa COVID-19 Delta kala\nNextInaad shaqaale tahay iyo inaad yeelato ganacsi kuu gaar ah


Xiddigii kubadda Kolayga Axmed Muuse oo booqasho ku tagay Degmadii uu ka bilaabay ciyaaraha - Kubadda Somali Sport Portal\nM Sheikh / Tuesday, March 26, 2013\nAxmed Muuse Huseyn oo u cayaari jiray naadigii kooxda kubadda kolayga Batroolka iyo Qarankii Soomaaliyeed ayaa ku tilmaamnaa in uu ka mid ahaa ciyaartooyda fara kutiriska ahayd ee magaca wayn ku yeeshay taariikhda cayaarta kubadda kolayga Soomaaliyeed.\nMar aan qadka taleefonka kula hadlay asagoo jooga Xamar, ayuu Ahmed ii sheegay in uu qorshooyin badan ka leeyahay ku soo noqoshada dalka. Asagoo ugu hor mariyay in uu booqdo goobtii uu ku bilaabay kubadda oo u sabab ahayd in uu magaca uu leeyahay ku yeesho.\nAxmed Muuse wuxuu ku dhashay degmada Xamar jajab ee gobolka Banaadrir 30kii August 1958-dii, balse markuu gaaray 10 jir, waxaa reerkiisii u soo guureen degmadda H/wadaag oo uu ku soo barbaaray kuna bilaabay ciyaarta kubadda kolayga kuna noolaa ilaa uu dalka ka soo tago sanadkii 1985.\nAhmed ayaa dalka ka tagay asagoo nabad ah, balse ku laabtay 28 sano kadib iyadoo dagaaladii sokeeye dhaawac wayn u gaysteen dhismihii iyo muuqaalkii dalka oo dhan.\nAhmed oo mudo bil ka badan hada ku sugan Soomaaliya qaasatan caasimada Muqdisho ayaa la kulmay qaar kamid ah cayaaryahanadii hore iyo macalimiintii Isboortiga Soomaaliyeed oo mudo badan halkaa ku sugnaa oo qaarkood ka mid noqdeen siyaasiyiinta dalka.\nAhmed ayaa booqday dagmada H/wadaag, isagoo la kulmay gudoomiyaha cayaaraha ee degmadda Cabdulqadir iyo gudoomiyaha Olombikada degmada oo ka mid ah laacibiintii yaraantiisii gacanta ku siiyay kubadda Cabdi Faray, kuwaas oo fursad u siiyay in ay ku soo wareejiyaan dhamaan dhismaha degmadda taas oo dib u soo xasuusisay, xaruuntaan in ahayd meeshii uu ku bilaabay kubadda kolayga asaga iyo dhalinyaro kale oo badan oo magac ku yeeshay Qaranka, addna uga calool xumaaday maanta bur burka ka muuqdo.\nAhmed ayaa wuxuu sheegay dhamaan guryihii xaafadaasi maadaama laga qaxay uu daad caro wato dhulka la galay, badannaa guryihii qaarkood ay wada duugmeen, qaarna nus ka nus dhulka galeen. Taas oo kuu cadeyn karto ayuu yiri darbigii dheeraa ee degmada H/wadaag sida uu u soo gaabtay.\nWuxuu ii cadeeyay in ay baahi badan oo xagga dib u dhiska dalka ay jirto, hadii wax kasta laga sugo in dowladda ay qabato, ay aad ugu adkaanayso ama muddo dheer qaadan karto. Balse wuxuu soo jeediyay hadii dadkii ehelka u ahaa kubadda oo badankoodu maanta Qurbaha ku nool ay is kaashadaan in wax badan la qaban karo.\nWuxuu yiri “ka soo qaad hada Degmada H/wadaag, sida aad aragtaan darbigii oo xoogaa kor loo qaado, dhulka garoonka oo xoogaa salaaxid halmar gacanta la marsiiyo iyo Birihii kubadda lagu cayaarayay (basketball Rim or hoops) oo loo soo gado ayuu u baahan yahay. Intaa kadib waa biloow fiican. Tartiib tartiib ayaa inta dhiman loo dhamaystiri karaa.”\nWakhtigaan xaadirka ah Xaafadda H/wadaag, waxay leedahay koox kubadda kolayga ah, oo ka mid ah kooxaha ka qayb galaya tartanka cayaaraha degmooyinka ee hada socda. In kasta oo ay tababar ku qaatan meelo kale.\nHadaba waxaan soo jeedin lahaa in bahda kubadda kolayga ay fadhiga ka kacaan, una soo jeestaan sidii ay qayb uga qaadan lahaayeen soo celinta magacii Qaran ee bahda kubadda kolayga ku lahaayeen dalkooda iyo dib u dhiska dalka ka socda. Tusaalena u noqdaan ummadda inteeda kale.\nPrevious Article Somalia announces nationwide athletics development program\nNext Article Deeqa Maxmed Siyaad oo la kulanta Bahda K.Kolaya London


Taliyihii Ciidanka Daraawiishta Puntland oo is casilay – Mareeg.com somalia, World News and Opinion.\nTaliyihii Ciidanka Daraawiishta Puntland oo is casilay\nWarar naga soo gaaraya deegaanada Puntland ayaa waxa ay sheegayaan in uu is casilay Taliyaha Ciidanka Daraawiishta Puntland Gen: Cabdi Shugri Cabdulaahi Xuseen, isla markaana warqada is casilaada uu u gudbiyey Madaxweynaha Puntland Siciid Cabdullaahi Deni.\nWararka ayaa waxa ay intaasi ku darayaan in sababta uu isku casilay taliyihii Ciidanka Daraawiishta Puntland ay tahay , kadib markii Madaxweyne Deni isku fahmi waayeen qaabka loo wajahayo xiisada dagaal ee kala dhaxeysa Soomaaliland.\nHayeeshee wararka qaar ayaa waxa ay sheegayaan in taliyuhu uu amray in Soomaaliland jawaab deg deg ah laga siiyo daandaansi uu sheegay inay ku heyso dhulka deegaanada Puntland, balse ay arrintaasi kasoo horjeesatay Madaxtooyada Puntland.\nLama oga weli in Madaxweyne Siciid Cabdullaahi Deni uu aqbalay warqada is casilaada uu u gudbiyey taliyihii Ciidanka Daraawiishta Puntland Gen: Cabdi Shugri Cabdulaahi Xuseen,waana sarkaalkii ugu darajada sareeyey ee iska casila xil uu ka hayay Puntland tan iyo markii loo doortay Madaxweyne siciid Cabdullaahi Deni.\nInclusive Local and Economic Development – ILED\nSomali insurgents claim killing of US soldier in attack near Awdhegle


Muxuu salka ku hayaa muranka Badda ee Soomaaliya iyo Kenya? | Wadani.com: All Somali News. Views and Analysis\nHome/Somali News/Muxuu salka ku hayaa muranka Badda ee Soomaaliya iyo Kenya?\nMuxuu salka ku hayaa muranka Badda ee Soomaaliya iyo Kenya?\nSida aan ognahay dunida maanta aan ku noolnahay Inta badan waxaa ka dhaca Muran soohdimeedyo, waana arin soo jireen ah oo dhexmarta dalalka dariska ah, gaar ahaan Afrika, maadaamo uu guumaystuhu sameeyay xuduudaha ka dhaxeeya dalalka, dalaalkaa waxaa ka mida ah\nPeru, Nigeria, Cameron, Chili, Kiiska peru iyo cheli ayaa ah kiiska ugu dhaw Somaliya & Kenya, Waxaana in la xuso Mudan in Kiiskaa looga adkaaday Chile oo sida Kenya ay ugu doodaysay xaq aysan lahayn aydana ugu doodaysay.\nQormadan gaaban waxaan Ugu tala galay in la dhiira geliyo wafdiga Soomaaliya ku matalaayo dacwadaas, warbaahintana ay dawr fiican ay ka ciyaaraan, Dhalin yaradda Soomaaliyeedna wacyigooda kor loo qaado.\nHalkuu salka ku hayyaa Muran-badeedka labadan dal:\nDoodan waxay billaabatay marka aya kenya 8 goob oo waliba Todoba ka kamida ah goobaha muranku ka taagan yahay ay rukhsado u siisay shirkado dowli ah ayado waliba heshiis la gashay.\nShirkadahaa dowlada Somaliya waxay ku war galisay inay joojiyaan baaridda kheyraadka ku jira goobahaas, maadama kenya aysan arinkaa kala heshiin Karin xaqna aysan u laheyn, Waayo Dhammaan biyaha ku xeeran dhinaca dhulka ee xariiqaha asaasiga oo laga tirinaayo ballarka badda Dalka, ayaa noqonaysa Biyaha Gudaha oo ay dowlada Soomaaliya awood buuxda ku leedahay, taa oo macnaheedu yahay in ay la mid noqonayso xaquuqda lagu leeyahay dhulka Jamhuuriyadda.\nQodobka 7aad ee xeerka L.5 1989 waxaa ku xusan in Soomaaliya ay xuquuq buuxda ku leedahay hawlaha laga qabanayo Biyaha Gudaha ee qaybta dhaqaalaha ee gaarka ah, Xuquuqahaas waxay ku fidsan yihiin dhammaan biyaha laga soo bilaabo badda hoose ilaa kor oo ay ku dhex jirto badda hoose iyo ciida ka hooseysa.\nBiyaha Gudaha waxaa loola jeedaa Dhammaan Biyaha ku xeeran dhinaca dhulka ee xariiqaha asaasiga oo laga tirinayo ballarka Badda Dalka, oo waxaa lagu magacaabaa Biyah Gudaha ee jamhuuriyadda Dimuqaraadiga Soomaaliya.\nShirkad laga leeyahay dalka italy ayaana ka mid ahaa kuwa aan aqbalin arinta ay soo jeedisay Dowlada Soomaaliya, arinkaa ayaana sababay in Soomaaliya ay gudibiso dacwadan lidka ku ah Kenya.\nSoomaaliya iyo Kenya ayaa ka mid ahaa dalalkii saxiixay heshiis looga hadlayey in la sameeyo xeerka Badaha Adduunka ee qarammada Midoobey, 10kii December 1982 ayaana lagu qabtay magaalada Montego Bay ee dalka Jamaica oo ay saxiixeen 117 dal.\nisla markaasna dhaqan-galiyey Sharcigaas, Soomaliyana waxay xeerkaas dhaqan gelisay 24kii July 1989 Waxayna Soomaaliya wax ka badal ku samaysay Xeerka badda ee r 37 si loo waafajiyo Heshiiskaas.\nIsbadalka lagu sameeyey Xn 37 1989kii waxaa ka mid ah in Biyaha Badda ay yihiin 200 mayl, oo ahayd mid la wafajiyay heshiiska Badaha ee Unclose.\nSanadkii 1997-dii Bishii March 13 di, ayey soo jeedisay QM in 150 mayl dheeraad ah loogu daro Dowladihii saxiixay Qalfoof badeed dhan 200 mayl ah (370km), xilligaas waxay QM samaysay “Guddiga Xadaynta Badaha” oo ka kooban 21 xubnood. Dowlad kasta waxaa laga\ncodsaday in ay soo gudbiso nashqadda ay ku codsanayso 150mayl, waxaana laga rabaa in Dowladda xuduuda la leh aysan ka hor imaanin, Sida uu sharaxayo Qodobka 76aad ee Xeerka Badaha aduunka ‘ “Unclose”, waxaana loo qabtay 2009-kii muddo kama danbays ah oo ay ku soo gudbiyaan nashqadda.\nWaxaa xusid mudan in heshiisku uu ka mid ahaa haddii ay dhacdo in Dalkii aan xilligaas ku keenin cabbirka iyo macluumaadka, in baddiisa wixii ka baxsan 200 mayl lagu wareejiyo hay’ad hoos timaada Qarammada Midoobay ,taas oo ka kirayn karta dalal kale si ay khayraadka ugala baxaan ama uga baaraan shidaal.\nKenya ayaa si iskeed ah 2005-tii u jeexatay xariijin ay ku sheegtay in ay tahay xad badeedka labada dal iskuna dayday in ay ka diiwaan galiso Qaramada Midoobay, iyadoo ka faa’iidaysanaysa duruufaha uu dalka marayay isla markaana uusan jirin heshiis soohdimeed oo labada dal kala saxiixdeen, Is afgaradka labadan dal ka dhaxeeyay ayaa ahaa in ay kala saxiixdeen heshiis oo ay ku codsadaan kordhinta qalfoof badeedka, heshiiskaas waxuu ahaa in aan la iska hor-imaan, Kenya ayaana heshiiskaa kadib si iskeed 2005-tii u sameysatay xariijin ay ku sheegtay in ay tahay xad badeedka labada dal iskuna dayday waxayna isku daydayin ay ka diiwaan galiso Qaramada Midoobay.\nSidaa darteed muranku waxa uu ka taagan yahay xagasha dhulka ee markaas xadka loo jeexayo dhinaca badda gudaheeda.\nYaa loo xukumi doonaa kiiskan Muranka Badda:\nWaxay u muuqata in Maxkamadda cadaalad xadka ay Kenya sheeganayso ay sii doonto Soomaaliya, Halkaana ay qareennada matala soomaaliya ay ku caddeeyan qaladaadka Kenya, Maadaama sida ugu caansan oo laba wadan xadka Badda u dhaxeeya oo ay ku qayb sadaan waxaa la yirahaa “ equidistant Line “ oo ah xariijinta kala qaybisa laba dal oo si isla eg ugu dhaxeeya ama fogaantiisu isla egtahay, Waxaana la isticmaalaa haddi wadamada iska soo horjeedaan ama hadii ay xad dhuleed leeyihiin sida keenya iyo Soomaaliya oo kale.\nHadaba xariijintaas sida isla egta ah ayay rabtaa dawlada Soomaaliya in la isticmaalo marka la sameynayo xad Badeedka labada wadam, Kenya ayada waxay rabtaa in xariihin dhinaca Bari u socota laga dhigo xadka badda labada wadan u dhaxeeya.\nHadaba marka la fiiriyo xukannadii hore ee maxkamaduhu ku dhawaaqday markii dawlade kale ay isku haystaan xad Badeed ayaa waxay mar walba tix galisaa qadka xariiqda toosan oo ay Soomaaliya dalbanayso, waana waxa ay Kenya u diidan tahay inay maxkamaddu arintan xukunto oo ay cadaadiska ugu saarayso dawlada Soomaaliya inay maxkamadda ka laabato oo heshiis labada wadan u dhaxeeyo lagu dhameeyo muranka xad Badeedka u dhaxeeya labada wadan.\nMarka waxay u badan tahay In maxkamadda cadaalada xadka ay keenyo sheeganayso siin doonto Soomaaliya.\nXeerka Badda ee qarmada Midoobey ayaa waxa uu dhigayaa in xadka Badda u dhaxeeya labada wadan haddaysan ku heshiin in lagu go’aamiyo khad ama xarriiq isku in u jirta labada dawladood, ama waxa loo yaqaano ʺ equidisante Lineʺ.\nHalkaas ayaa waxay qareennada Soomaaliya ku matalaya dacwada ay ku muujin karaan ama ay ku doodi karaan in xeerkaas uu libinta siinayo, waxaana looga baahan yahay qareennada in ay maxkamadu u cadeeyan in xariiqda “ equidistant Line”ka hddii la tix raaco ay iska caddaanayso qaladaadka Kenya iyo damacooda qaawan ayna doonayeen inay ku hesho qayb ka mida dhaxalka Soomaaliya ee Badda , cadaalad sida lagu gaarayo.\n1) Xeerka Badda Soomaaliya lr 37, 1972\n2) Heshiiska Badaha aduunka 1982 dii ee Unclose.\n3) Xeerka Badda Soomaaliya, ee 1989\nW/Q: Abuukaate A/rahmaan Daahir Sulub( Avv Sulub )\nSirdoonka Reer Galbeedka oo bixiyay xogta Rag qaraxyo qorsheynaya oo ku sugan qeyb ka mid ah Muqdisho\nMuuse Biixi oo waraaqaha aqoonsiga ka guddomay Wakiilka Imaaraadka ee Somaliland\nUK oo ka hortimid in AMISOM ka baxdo Soomaaliya\nMuxuu James Swan kala hadlay Wasiirrada arrimaha dibadda Itoobiya,Kenya iyo Uganda?


Wasiirkii xilka looga qaaday kiiska Qalbi-Dhagax oo hadlay - Caasimada Online\nHome Warar Wasiirkii xilka looga qaaday kiiska Qalbi-Dhagax oo hadlay\nWasiirkii xilka looga qaaday kiiska Qalbi-Dhagax oo hadlay\nGaroowe (Caasimada Online) – Wasiiru Dowlahii Madaxtooyada iyo xiriirka Gobolada ee Puntland Bashiir C/raxmaan Xaaji (Gurxan) ayaa ka hor yimid xilka qadistii uu shalay ku sameeyay Madaxweyne ku xigeenka Puntland C/xakiin (Camey).\nWareegto ka soo baxday xafiiska Madaxweyne ku xigeenka Puntland ahna ku simaha Madaxweynaha Eng. C/xakiin Xaaji C/laahi Cumar (Camey) ayaa xeer Lr-19 September 13 2017, xilka looga qaaday Wasiirru Dawlihii Madaxtooyada ee Xirirka Gobolada Puntland.\nWasiirkan ayaa la sheegay sababta uu xilkiisa ku waayay in ay tahay kadib markii wareysi uu siiyay VOA-da uu kaga hadlay arrinta Sarkaalka ONLF, oo uu sheegay in ka Puntland ahaan ay taageersan yihiin in Dowladda ay (Qalbi-dhagax) ku wareejiso Itoobiya.\n“Arrimahaasi war kama haayo telefoono la soo dirayay waan maqlayay, sabab uu Madaxweyne ku xigeenka uu xilka igaga qaado garan maayo, anigu waxaan ka hadlay mowqifkii Puntland oo ahaa wixii ummadda Soomaaliyeed dhibaateynaya in ay ka soo horjeesato, in xilka la iga qaaday iyo in kale ilaa hadda ma haayo.” Ayuu yiri Bashiir Gurxan.\nMadaxweyne ku xigeenka ayaa ku eedeeyey Wasiiru dowlaha shaqada laga qaaday Habdhaqan lid ku ah Hannaanka Dawladnimo iyo masuuliyad daradda uu ku kacay, taas oo ugu dambeyntii shaqada laga qaaday.


Toddobaad cusub oo Ogosto ah waxaan soo bandhigeynaa wararka ugu fiican ee la xiriira iPhone gaar ahaan iyo guud ahaan Apple. Toddobaadkan, sida kii ka horreeyay, waxaan helnay warar fara badan oo la xiriira iPhone 7, wararkaas waxay bilaabayaan inay ka hor yimaadaan kuwa aan horey u daabacnay. Tusaalaha ugu dambeeya ee aan ku hayno wararka u muuqda Xaqiiji in ugu dambeyntii iPhone uu sii wadi doono inuu yeesho kaliya hal ku hadla oo ma ahan labo, sidii lagu xaman jiray bilo ka hor. Hadda waa inaan ka aragnaa halkan si loo soo bandhigo rasmiga ah ee iPhone 7 marka xanta ay soo dhaceyso. Isku mid iPhone 7 ugu dambeyntii haddii ay lahaan doonto isku xirka xarkaha 3,5 mm ...\nInta ay Dukumiintiyada gudaha ee laga soo dusiyey iPhone 7 run noqo hana ka mid noqon been abuurka badan ee ku wareega internetka iyo kuwa la xiriira iPhone-ka soo socda ee shirkadda. Gaar ahaan waxaan joojiyay inaan fiiro gaar ah u yeesho wararka xanta ah waqti dheer kahor, maadaama maalin uun ay cadahay, madow kale aakhirkana sheyga Apple soo bandhigtay uu yahay cawl.\nJBRB wuxuu sii wadaa inuu kujiro bushimaha adeegsadayaal badan iyo taleefanka iPhone News waxaa waajib nagu ah anshax in aan ku wargalino dhamaan aqristayaasheena. Toddobaadkan Saurik ayaa tirtiray arjiga kuu oggolaanaya inaad ka saarto dhammaan raadadka JAILBREAK, Cydia Eraser sidaas darteed horeyba waxay ula jaanqaadi kartaa JAILBREAK ugu dambeeyay. Haddii aan ka hadalno isbeddelada cusub waa inaan ka hadalnaa Cleo, isbeddel cusub oo taas ah waxay noo ogolaaneysaa inaan habeynno Xarunta Xakamaynta markasta oo aan furno iyo Wave2Waxaad kadhigtaa mid adeegsanaya dareemayaasha dhawaanshaha si aad u damiso iyo shaashadda iPhone-ka.\nToddobaadkan waxaan kugu wargelinnay dhowr codsi iyo ciyaaro aan si ku meelgaar ah u suuragelinnay soo dejiso gabi ahaanba bilaash sida Panorama DMD, Daabacaadda Xarunta Dhexe e Hordhaca Waraaqaha. Ciyaarta usbuuca ee ay soo xulaan Apple waa ciyaarta Dukaanka Ice cream ee Dr. Panda, ciyaar loogu talagalay carruurta yaryar ee guriga ku jirta iyada oo aan wax app ah laga iibsan.\nTijaabada xawaaraha: Galaxy Note 7 vs iPhone 6s\nHaddii aadan rabin inaad lumiso qalinka Apple, Magnet ayaa ah xalkaaga


Home Wararka Dibad baxyo ballaaran oo looga soo horjeedo Farmaajo oo Muqdisho ka...\n[Abaabulka] Dibad baxyo ballaaran oo looga soo horjeedo Farmaajo oo Muqdisho ka dhacaya\nKulan looga soo horjeeday afgambigii fashilmay ee ka dhacay Xafiiska Ra’iisul Wasaaraha oo Muqdisho lagu qabtay ayaa looga dhawaaqay dibadbax ballaaran oo ka dhacaya magaalada Muqdisho, kaasi oo lagu taageerayo Ra’iisul Wasaare Rooble, islamarkaana looga soo horjeedo madaxweynihii hore Maxamed Cabdullaahi Farmaajo.\nMusharax Fiqi oo kamid ah siyaasiyiintii ka qeyb-gashay kulankaas ayaa sheegay in uu taageersan yahay dibadbaxaas oo uu sheegay inay ku muujinayaan sida ay uga soo horjeedaan tallaabooyinka guracan ee madaxweynihii hore.\nDibadbaxaan ayaa dunida loogu cadeynayaa sida uu shacabka uga soo horjeedo in Farmaajo uu sii joogo Villa Somalia, islamarkaana aysan u rabin in markale uu carqaladeeyo doorashooyinka uu hogaankeeda hayo Ra’iisul Wasaare Maxamed Xuseen Rooble.\n“Waa in meel walba laga soo baxaa oo aan cadeynayaa in aan aqbaleyn inqilaab iyo awood maroorsi, dhibaatada iyo duruufta na haysata waan ognahay haddii aan iska indho tireyn, markaa waa in la isku soo baxo,” ayuu yiri.\n“Waxaa rabnaa in aan soo saarno hal milyan oo qof oo soo baxaan odayaasha, haweenka, ganacsatada iyo dhalinyarada oo ay hogaamiyaan siyaasiyiinta, waxaa rabnaa in wixii hore noo soo maray aysan markale noo soo marin.”\nTan iyo markii lagu dhawaaqay dibadbaxaan waxaa abaabulkiisa uu si weyn uga socdaa magaalada Muqdisho, waxaana lagu muujinaya sida ay umadda Soomaaliyeed iyo siyaasiyeentooda uga soo horjeedan Farmaajo, ayna u rabaan in uu baneeyo Villa Somalia.\nDhaq-dhaqaaqan cusub ayaa qeyb ka ah dhaq-dhaqaaqyo dhowr ah oo looga soo horjeeda Farmaajo, ayada oo dhawaana uu Ra’iisul Wasaaraha amray inay ciidamada ka amar qaadan karin cid aan isaga aheyn, si looga baaqsado xaalad abuur cusub oo dalka u horseeda halis amni.\nFarmaajo ayaa 27-kii bishaan isku dayay in uu awood ciidan ku qabsado xafiiska Ra’iisul Wasaaraha, kadib markii uu soo kala dhex galay khilaaf xoogan oo ku aadan arrimaha doorashooyinka iyo hogaaminteeda, kaasi oo markii dambe guul-dareystay.\nPrevious article[XOG] Maxaa kala qabsaday Rooble iyo Wasiirada taageersanaa Farmaajo?\nNext articleMaxay ka wada hadleen Rooble Deni & Axmed Madoobe\nR/W Xamse oo Shaaciyay Go’aankiisa hadii ay iskhilaafaan Madaxweynaha\nRW Xamza oo Ballanqaaday Dadaallo Ku Aadan Abaarta iyo Somaliland Wadahadalkeeda.\nMW Xasan Sheekh oo sheegay in ahmiyadda koowaad ee xukuumadda tahay AMNIGA\nShir magaalada Garoowe uga furmaya midowga musharixiinta iyo maamul gobolleedyada\nDeni iyo Waare oo ku wajahan Dhuusamareeb.


Xaqiijin:Gudiga khilaafaadka Oslo oo si kumeel gaar ah maamulka Towfiiq ugu xukumay mid kamid ah labadii koox ee is heysatay. - NorSom News\nXaqiijin:Gudiga khilaafaadka Oslo oo si kumeel gaar ah maamulka Towfiiq ugu xukumay mid kamid ah labadii koox ee is heysatay.\nSida ay xaqiijisay NorSom News, Gudiga khilaafkaadka madaniga ah ee magaalada Oslo (Oslo Byfogdembete) oo ah gudi ka hoos shaqeeya maxkamada darajada koowaad ee Oslo ayaa si kumeel gaar ah( midlertidig forføyning) kiiskii khilaafka maamulka masaajidka Towfiiq ugu xukumay mid kamid ah labadii gudi ee maamulka isku heysatay.\nGudiga sida kumeel gaarka ah loogu xukumay kiiska ayaa ah gudigii la doortay november 2018, balse laga diiday in laga diiwaangaliyo registerka dowlada, maadaama laga daba diray gudi kale oo ay doorteen guruub kale oo masaajidka xubno ka ah, kuwaas oo ka biyo diidsanaa hanaanka loo xulay xubnaha gudiga maamulka iyo isku dhafnaantiisa.\nGo´aanka gudiga khilaafaadka Oslo ayaa soo baxay 17-kii bishan January, wuxuuna go´aankaas yimid, kadib markii qareen ka socday Towfiiq uu dacwad ka gudbiyay sagaalka qof ee katirsan gudiga kale ee masaajidka maamulkiisa kula hardamayay gudiga hada joogo iyo kii la doortay november 2018. Waxaana waraaqda xukunka ee soo baxday ku xusan in Towfiiq uu yahay dacwoodaha(Saksøker), halka sagaalka qof ee katirsan gudiga kale ay yihiin la dacweeyayaasha( Saksøkte).\n10-kan qodob ka ogow gudiga khilaafaadka iyo xukunkiisa:\nWaxey NorSom News diiwaanka go´aanada gudiga khilaafkaad Oslo ka heshay nuqul kamid ah xukunka gudiga khilaafaadka Oslo ee kiiska Towfiiq. Go´aankaas iyo dokumentiyada la socdo oo boqol gaarayo, ayaan waxaan halkan kusoo gudbineynaa 10-ka qodob ee ugu muhiimsan:\n1: Byfogdembete(Gudiga khilaafaadka madaniga ah ee Oslo): Gudiga xukumay kiiska labada dhinac ee isku heysta maamulka Towfiiq, waa gudi u shaqeeyo qaab maxkamadeed oo kale, wuxuuna leeyahay qeybo kamid ah tilmaamihii maxkamada, balse aan aheyn maxkamad rasmi ah. Caadiyan kiisaska soo mara gudigan ayaa noqdo kuwo marka danbe ay maxkamada koowaad ee Oslo ay ka fariisato dhageysidooda, balse Wuxuu gudigan si kumeel gaar ah go´aan uga sii gaaraa kiisaska deg-deg ah ee aan wali maxkamada gaarin, laakiin go´aan kumeel gaar ah looga baahanyahay, si looga hortago dhaawac ama dhibaato weyn oo ka imaan karto hadii aan kiiskaas xiligaas la joogo wax laga qaban. Wuxuu inta badan gudiga ka shaqeeyaa kiisaska madaniga ah (Sivilsaker), inta badana ma qabto kiisaska danbiyada la xiriira(Straffersaker). Halkan kasii akhri.\n2: Midlertidig forføyning: Xukunka ay gudiga khilaafaadka Oslo ka gaareen kiiska maamulka Towfiiq ayaa ah mid kumeel gaar ah ama dhiig joojin ah (Midlertidig forføyning), inta la sugayo go´aan maxkamadeed oo sharciyeysan ama labada dhinac ee is dacweeyay ay si kale xal iyagu iskood u gaarayaan. Ilaa laga helo go´aan maxkamadeed oo badala kan kumeel gaarka ah, waxaa sii shaqeynayo ama la fulinayaa xukunka kumeel gaarka ee gudiga khilaafaad Oslo . Halkan kasii akhri.\n3: Labada dhinac hal dhinac ayaa la dhageystay: Sida ku xusan xukunka kasoo baxay gudiga khilaafaadka Oslo, waxey go´aanka gaareen kadib markii ay dhageysteen dacwada mid kamid ah labada dhinac ee is heystay, oo ah guruubkii dacwada usoo gudbiyay gudiga, Iyada oo aan jaanis la siin ama aan la dhageysan dacwada ama isdifaacista dhinaca kale. Waxaana taas lagu sababeeyay in looga hortagayay inuu imaado dhaawac weyn oo masaajidka iyo shaqooyinkiisa soo gaari karay, kuwaas oo imaan karay hadii ururka masaajidka maamula laga tirtiro registerka ururada diimaha.\nGudiga khilaafkaadka Oslo ayaa awood u leh inay xukun go´aamiyaan, iyaga oo aan dhageysan dhinaca kale ee laga dacwoonaya, hadii dacwad oogunu uu gudiga usoo gudbiyo sababo caqli gal ah oo go´aan deg-deg ah loogu baahnaan karo. Waana mid kamid ah tilmaamaha go´aanada kumeel gaarka ah ama dhiig joojinta ah(Midlertidig Forføyning), kuwaas oo loogu talagalay in looga gudbo xaalad halis ah oo markaas dhibaato weyn ay ka imaan karto, ilaa laga helayo xukun maxkamadeed oo isaga badala, ama si kale arinta ay xal uga gaarayaan dadka is dacweynayo.\n4: Afartan qodob ayaa Towfiiq loo xukumay: Sida ku xusan xukunka oo aan nuqulkiisa helnay, Waxuu dacwad ooguhu oo ah masaajidka Towfiiq codsadatay afartan qodob oo dhamaantood loo ogolaaday, ilaa laga helayo racfaan xukunka ku saabsan ka imaada dhinaca kale ama xukun maxkamadeed oo isaga badala.\na) Wuxuu dacwad ooguhu codsaday(Towfiiq) in sagaalka qof ee gudiga kale katirsan aysan matali karin masaajidka Towfiiq.\nb) Wuxuu dacwad ooguhu codsaday(Towfiiq) in sagaalka qof ee gudiga kale katirsan aysan hey´addaha dowlada u diri karin waraaqo is diiwaan galin gudi.\nC) Wuxuu dacwad ooguhu(Towfiiq) codsaday in sagaalka qof ee katirsan gudiga kale ay ogolaadeen ama ay u dulqaataan in la diiwaan galiyo gudigii la doortay november 2018, mar kalena la sheegay in kalsoonida loo cusbooneysiiyay november 2019 laga diiwaan galiyo brunnsøynd registerterka.\nD) Wuxuu dacwad ooguhu codsaday in la dacweeyayaashu(Saksøkte) ay bixiyaan lacagta qarashaadka ah ee diyaarinta kiis dacwadeedkan uga baxday dacweeyaha(saksøkte), lacagtaas oo dhan 38 930 kr, waxaana raacsan qarashka dhageysiga maxkamada oo ah 2930, isku dar waa 41, 860 kr.\nXukunka gudiga khilaafaadka Oslo ayaa Afartan qodob ama codsi u xukumay dacwoodaha oo ah masaajidka Towfiiq, weyna dhaqan-gali karaan si kumeel gaar ah ilaa dhinaca kale (la dacweeyayaashu) ay racfaan ka qaataan ama la helo xukun maxkamad sharci ah oo badala. Sidoo kale wuxuu xukunku sii qeexayaa in labada dhinac ee is dacweynayaa ay dhexdooda ay heshiis gaari karaan.\n5: Qodobka § 34-2.(Sannsynliggjøring av krav og sikringsgrunn): Gudiga khilaafaadka Oslo ayaa go´aankooda xukunkan u cuskuday qodobka 34-2 ee sharciga khilaafaadka madaniga ah. Qodobkan ayaa caadi ahaan loo adeegsadaa ka hor tagista tusaale ahaan dhaawac soo gaari kara hanti ma guurto ah oo labo qof oo lahaanshihiisa isku heysta ay isku dacweeyaan. Waana qodob si kumeel gaar ah usii shaqeeyo inta laga helayo sharci kale oo badala. Halkan kasii akhri. : Lov om mekling og rettergang i sivile tvister (tvisteloven)\n6: Shirkii dhacay 17. November 2019: Mid kamid waxyaabaha ugu xoogan ee qareenka matalayay Towfiiq oo lagu magacaabo Cathrine Møller ay ku dhistay kiiska dacwada ah, oo ay ka gudbisay gudiga kale, ayaa ah shir iyo doorasho ay qeexday inay masaajidka Towfiiq ka dhaceen 17-kii November, kaas oo ku dhistay dacwadeeda in mar kale kalsoonida loogu cusbooneysiiyay doorashada gudigii horey loo doortay november 2018.\nDoorashada ay qareenkan ku qeexday go´aankeeda ah ayaa ah tii uu buuqa ka dhashay ee is qabqabsiga tirada badan ay ka dhex dhacday. Taas oo muujineyso in go´aanka gudiga khilaafaadka Oslo aysan waqti badan iyo xog uruurin tiro badan ka sameyn kiiska ay xukumeen, balse ay wax ku xukumeen dacwad ay hal dhinac usoo gudbiyeen oo ay ku qanceen.\n7: Hanaanka doorashada iyo shirweynaha: Mid kamid ah waxyaabaha markii hore dhaliyay khilaafka maamulka Towfiiq ee soomaalida dhexdeeda ah, ayaa ahaa qaabka la isku doorto, xeerka masaajidka iyo arrimaha la xiriira. Qareenka matalayay Towfiiq ayaa kiiska si fiican uga dul dhistay xeer la ansixiyay 2016, iyada oo horey iyo gadaalba dhankeeda ka cadeysay in doorashadii dhacday 2018 ay aheyd mid waafaqsan xeerarka masaajidka u yaalay iyo dhaqamadii soo jireenka ahaa ee masaajidka maamulkiisa lagu dooran jiray, tan iyo aas-aaskii hore. Waxeyna dacwadeeda ku muujisay in gudiga kale ay iskood u sameeyeen gadood, iyaga oo marin xeerarkii masaajidka u yaalay, waxeyna sheegtay iney heysteen wadooyin kale oo ay mari kareen oo ka duwan diiwaan galinta gudiga kale oo ay sameeyeen.\n8: Xal ma noqon karaan xukunkan: Haa iyo Maya. Haa, waxaa dhici karto in hadii qolada kale aysan racfaan dirin ama dacwad tan ka xoogan aysan dirin hey´addaha dowlada, uu si kumeel gaar ah mudo kooban masaajidku uga baxo ciriiriga maaliyadeed iyo kan maamul ee soo wajahay bilihii ugu danbeeyay. Balse sida muuqato ma noqon karo xal waara oo soomaalida dhexdeeda ka dhaqangali karo mustaqbalka dheer.\nGudiga khilaafaadka Oslo wuxuu go´aankiisa ku saleeyay qodobka isku heysiga hantidada ma guurtada ah ee gaarka loo leeyahay, taas oo labo qof midkood si kumeel gaar ah loogu xukumo. Balse masaajidku fahan ahaan wuxuu ka duwanaan karaa hanti gaar loo leeyahay oo kale, maadaama uu yahay meel ka dhaxeyso 8000 oo xubnood oo xaq iyo waajibaadba leh.\n9: Heshiisiintii maraakiista: Xiliga uu soo baxay xukunka gudiga khilaafaadka Oslo oo aheyd dhamaadka isbuucii hore, waa gabo-gabo marayay heshiisiin ay wadeen maraakiista Norway. Kaas oo sida naloo sheegay marayay wareegii ugu danbeeyay oo labada gudi ee is heystay ay ku heshiiyeen qodobo ay aheyd inay saxiixaan, kadibna dhaqangaliyaan.\nKadib markii uu soo baxay xukunkan, waxaa timid xaalad cusub oo labada gudi uu midba dhankooda u booday, iyada oo mid walba uu si cusub oo isaga qancisay u fasirtay xukunka soo baxay, ayna gudi walba dhankooda u sameynayaan talaabooyin ay ku dhaqan-galiyaan ama kaga hortagaan qodobada xukunka. Waxaana ay xaaladu u muuqataa in khilaafka Towfiiq uu dib ugu noqday meeshii uu taagnaa sanad kahor, inta aysan dhicin doorashadii 2018 ama wixii ka danbeeyay.\n10: Dacwadaha maxkamada iyo waraaqaha qareenada hala soo celiyo: Gudiga heshiisiinta ee maraakiista ayaa markii koowaad ee howsha dhex-dhexaadinta ay galayeen sheegay inay labada gudi ee is heystay ay ku dhaariyeen inay daacad ka yihiin howsha dhex-dhexaadinta, ayna dhamaan hey´addaha dowlada iyo qareenada kasoo celin doonaan waraaqadaha loo diray, si loo helo niyadsami lagu wadi hadli karo. Loogana badbaado in kiiska uu gacmaha soomaalida ka baxo.\nSida ku xusan dacwada ay dirtay qareenka Towfiiq, waxaa kiis-dacwadeedka la diray shan maalin kahor inta aysan howsha soo dhex-galin gudiga maraakiista, dibna aan looga soo celin kadib inta ay socdeen isku soo dhaweynta ay qarashka iyo waqtiga tirada badan ku bixiyeen gudiga maraakiista.\nSida muuqato waa is dhinac socday labo howlood, mid dib u heshiisiin soomaalid dhexdeedada ah oo gudiga maraakiista Norway ay wadeen iyo mid gudiga khilaafaadka madaniga ah ee Oslo ah oo hal dhinac ay dacwad u dirsadeen ah. Waxey natiijadooodu kusoo beegmeen isku waqti.\nPrevious articleSoomaaliya oo qaabileyso dadka Daacish ku biiray ee Sweden ka tagay.\nNext articleSolberg oo gole wasiiro oo cusub soo dhisitay.


Muuri News Network » Adeeg ka Farxiyay Qurba-joogta oo Muqdisho looga dhawaaqay..\nAdeeg ka Farxiyay Qurba-joogta oo Muqdisho looga dhawaaqay..\nOct 9, 2015 - Comments off\nKa dib shir jiraa’id uu maanta Muqdisho ku qabtay madaxa Operation-ka Premier Banki,ayuu ku faah faahiyay adeeg cusub oo loogu talagalay qurba joogta Soomaaliyeed.\nMudane C/risaaq Max’ed Axmed oo maanta saxaafada kula hadlay xarunta dhexe Bakiga oo ku taalo magaalada Muqdisho ayaa sheegay in Bankiga Premier uu daah furay adeegyo Banki oo u gooni ah qurba-joogta Soomaaliyeed.\nAdeegyadaan oo hada laga bilaabay dalalka Mareynkanka,Kenya iyo Ingiriiska laguna baahi doono dalal kale dhawaan ayaa u ogolaanaya Soomaalida ku nool dalalkaasi iney helaan adeegyo Banki oo isku xiraya dalka iyo dibada.\nAdeegayada Bankiga ee qurba joogta ee Bankiga maanta daah furay ayaa ka kooban xirmo adeeg ah oo isugu jira:\n1.Xisaab socota (Current account).Adeega MasterCard debit oo macmiilku Xisaabtiisa lacag kagala bixi karo meel kasta oo uu aduunka ka joogo.\nAdeega Swift-ga oo sahlaya in macmiilka qurba joogta ah lacag ku soo tirsan karo kana dirsan karo Xisaabtiisa ka firan Premier Baki.\nAdeeg bixinta biilasha oo macaamiisha qurbaha u ogolaanaya iney si si sahlan u bixiyaan biilasha oo ay u soo diraan Soomaaliya iyaga oo adeegsanaya Xisaabaadka ay ku leeyihiin Premier Bank.\nIyo maalgelinta qurba-joogta oo ka kooban xirmada maal-gelinta ganacsiga iyo xirmada maal-gelinta guryaha iyo Hantida ma-guurtada ah.\nBankiga caalamiga ee Premier ayaa adeegyadaan kala kaashan doona Wakiilo Bankigu si sharci ah ugala heshiiyay hubinta iyo soo gudbinta document-yada macaamiisha xisaabaadka loo furayo ee ku sugan dalalka adeegan loo diyaariyay ee Mareynkanka,Ingiriiska iyo Kenya .\nDhanka kale,Bankiga ayaa balan qaaday adeegyo kale oo dhawaan la soo bandhigi doono


MUQDISHO oo laga furay meelo la geeyo gabdhaha jirkooda ka ganacsanaya - Caasimada Online\nHome Warar MUQDISHO oo laga furay meelo la geeyo gabdhaha jirkooda ka ganacsanaya\nMUQDISHO oo laga furay meelo la geeyo gabdhaha jirkooda ka ganacsanaya\nMuqdisho (Caasimada Online) – Gudoomiyaha Ururka Haweenka gobolka Banaadir Jawaahir Axmed Baarqab ayaa sheegtay in ay jiraan goobo ku yaalla Magaalada Muqdisho, kuwaasoo la geeyo haweenka Jirkooda ka ganacsada, taasina ay tahay wax aan la aqbalikarin.\nGudoomiye Jawaahir waxa ay sheegtay in ay jiraan gabadho la Afduubtay oo ilaa iyo hadda aan la sheegi karin meel la geeyay, taasina ay muujinayso in ay jiraan kooxo gaar ah oo dumarka dhibaato badan ku haya.\n“Waxaa jira markii aad tagto xilliyada habeenkii liido gabdho badan oo bajaaj lagu keenayo, waxaan jira meel la yirahdo backa sii, tasina ay tahay faaxisho aad u badan,anaga waxaana nahay haween mar walba qaxaan ka hadalnaa dhibaatada haweenka loo geysanayo.\nXilliyadda habeenkii ah ayay sheegtay in Muqdisho lagu qabto Bandhigyo ay kala duwan oo lagu fasahaadinaayo Hablaha kunool gobolka Banaadir.\nGudoomiyaha ayaa sidoo kale xustay in Ciidamada Booliska laga rabo in ay baadigoob ku sameeyaan Hablaha ka yimid UK oo Gudaha Magaalada Muqdisho lagu La’yahay.\nWaa markii ugu horreysay oo Guddoomiyaha Ururka haweenka Gobolka Banaadir Jawaahir Baarqab uu ka soo yeero hadalkaas,iyada oo hadalheynta Magalada uu noqday Warkaasi ka soo baxay.


Sarkaal ka tirsan ciidamada dowlada oo caawa lagu weeraray Muqdisho & khasaare ka dhashay!! | kowtharmedia.com\nHome WARAR Sarkaal ka tirsan ciidamada dowlada oo caawa lagu weeraray Muqdisho & khasaare ka dhashay!!\nSarkaal ka tirsan ciidamada dowlada oo caawa lagu weeraray Muqdisho & khasaare ka dhashay!!\nDabley hubeysan ayaa caawa ku weeraray degmada Yaaqshiid ee magaalada Muqdisho, gaari uu lahaa sarkaal ka tirsan ciidamada milateriga dowlada Soomaaliya, iyadoo weerarkaasna khasaare nafeed uu ka dhashay.\nWararka ayaa sheegaya in gaariga sarkaalkan iyo ilaaladiisa ay ku sugnaayeen afaafka hore ee Hotel Golden oo ku yaalla xaafada Suuq bacaad, iyadoo sarkaalkana uu ku jiray gudaha Hotelka.\nGoob joogayaal ayaa sheegay in dabley hubeysan oo gaari wadatay ay weerar ku soo qaadeen gaariga sarkaalkan oo an magaciisa la ogaanin, iyadoo ilaaladiisana ay iska horimaad muddo kooban socday la galeen kooxda weerarka soo qaaday.\nMasuuliyiin ka tirsan maamulka degmada Yaaqshiid ayaa sheegaya in saddex nin ay ku dhinteen iska horimaadkan, kuwaasoo kala ahaa labo askari oo ka tirsanaa ilaalada sarkaalka iyo nin ka tirsanaa dableyda.\nWaxaa sidii kale wararku sheegayaan in dableyda weerarka soo qaaday ay halkaas kaga carareen gaari nooca raaxada ah oo ay wateen iyo meydka nin iyaga ka tirsanaa oo iska horimaadkan lagu dilay.\nLama oga in dableyda weerarka soo qaaday ay ka tirsan yihiin Al-shabaab iyo in kale.\nCiidamada dowlada oo isugu jira boolis iyo nabad sugid ayaa halkaas gaaray iyagoo ka wada howlgalo kala duwan, illaa haddana laamaha amaanka dowlada war kama soo saarin weerarkan.\nPrevious PostMadaxweynihii hore ee Cuba Fidel Castro oo Baqtiyay + Tarikhdiisa xun uu Soomaaliya ka galay!! Next PostDab aan la ogeyn cida kicisey oo ka holcaya degaano iyo keymo ku yaalla Israel Daawo Sawirro dheeraad ah!!


World Archives - Page 34 of 37 - Puntland Mirror Believable Media Website\nUgu yaraan shan akari oo booliis ah ayaa lagu dilay gudaha Maraykanka kadib markii si qarsoon loo toogtay. Madaxa booliska magaalada Dallas David O Brown oo ay toogashada ka dhacday ayaa saxaafada u xaqiijiyay in […]\nWiilka uu dhalay hoggaamiyihii hore ee dalka Libya Mucamar Al-Qadaafi ayaa u muuqda in xabsiga laga sii daayay, sida ay sheegayaan warbixino soo baxay. Sayf al-Islaam Qadaafi ayaa lagu xukumay dil toogasho ah sanadkii hore, […]\nMadaxweynaha dalka Kenya Uhuru Kenyata ayaa cadeeyay in Raysulwasaaraha Israel uu u balanqaaday taageero haayadaha amaanka ee dalka Kenya. “Waxaanu samaysanay wada shaqayn weyn oo lagula dagaalamayo argagixisada waxaan si weyn uga faa’idaysan doonaa qorshaha […]\nBooliska Jarmalka ayaa xiray 28-sanno jir jarmal ah oo looga shaki qabo inuu kamidyahay maleeshiyada al-Shabaab oo diyaarinayay ficilo rabsho leh, sida uu sheegay xeer ilaaliyaha Jarmalka. Ninka ay booliska xireen ayaa lagu magacaabaa Abshir […]\nDadka ku dhintay weerarkii isbiimaynta ahaa ee ka dhacay bartamaha caasimada Ciraaq, Baqdaad ayaa noqonaya weerarkii ugu dhimashada badnaa oo ka dhaca dalka Ciraaq tan iyo sanadkii 2003-da xilligii duulaankii Maraykanka. Dadka ku dhintay weerarka […]\nBoqorka Sucuudi Caraabiya ayaa wacad ku maray in dalkiisa uu gacan bir ah uga hortagi doono kooxaha burcad diimeedka ah, maalin kadib markii dad naftood haligeyaal ah ay weerari isbiimayn ah ka geysteen saddex magaalo oo […]\nUgu yaraan afar qof oo ku dhimatay qarax ka dhacay banaanka hore masjidka Nabiga ee Madiina\nUgu yaraan afar qof oo ay kamidyihiin labo ciidanka amaanka ah ayaa lagu dilay qarax ka dhacay banaanka hore ee masjidka Nabiga oo kuyaala magaalada Madiina ee dalka Sucuudi Caraabiya, sida ay sheegayaan wararka. Sawirada […]\nSucuudi Caraabiya ayaa iclaamiyay in beri oo Talaado ah ay tahay maalin Ramadaan lana dhamaystiri doono 30-ka bisha Ramadaan kadib markii ay galabta dhalanweyday bisha Shawaal ee Ciidul Fidriga. Dhamaan wadamada Islaamka ayaan laga arag […]\nRaysulwasaaraha Israel Benjamin Netanyahu ayaa galabta oo Isniin ah gaaray garoonka caalamiga ee diyaaradaha Entebbe ee magaalada Kampala wadanka Uganda si uu u xuso 40 sanadguurada kasoo wareegtay markii diyaarada Air France la afduubtay […]\nUgu yaraan 125 qof ayaa lagu dilay dad gaaraya 150 kalena waa lagu dhaawacay qarax ay sheegatay kooxda dowlada Islaamiga ah oo ka dhacay caasimada dalka Ciraaq, Baqdaad. Gaari walxaha qarxa laga soo buuxshay ayaa […]


Wararka Maanta: Jimco, Jun 28, 2013-Sheekh Xasan Daahir oo Diiday in Muqdisho loo Wareejiyo iyo Wadahadallo weli ka socda Magaalada Cadaado\nXildhibaanadan iyo odayaashan oo shalay gaaray Cadaado ayaa la kulmay Sheekh Xasan Daahir, waxaana ay ka dalbadeen inuu u raaco Muqdisho, iyadoo la sheegay inuu diiday haddii aanu u tagay Muqdisho si maamuus ku jiro.\nSheekh Xasan Daahir ayaa sheegay inuusan doonayn in isagoo sidii maxbuus ah uu tago Muqdisho, balse uu tagi doono haddii si weyn loogu soo dhaweynayo iyadoo la maamuusayo.\nTan iyo xalay waxaa ka socday degmada Cadaado wadahadallo Sheekh Xasan Daahir looga dhaadhicinayo inuu wafdigan isugu jira dowladda iyo odayaasha dhaqanka uu u raaco Muqdisho.\nIlo wareedyo ayaa sheegaya in Sheekh Xasan Daahir uu hadda qayb ka yahay wadahadalllada lagu doonayo inuu ugu wareego Muqdisho, iyadoo uu afhayeenka maamulkaas shegay in joogitaanka Sheekh Xasan Daahir uu culeys ku yahay deegaankooda iyo deegaannada ku dhow-dhow.\nWafdigan xildhibaanada iyo odayaasha ah ee gaaray Cadaado ayaa waxaa hoggaaminaya Sheekh C/qaadir Cali Cumar oo ka mid ah xildhibaannada baarlamaanka Soomaaliya, waxaana xubnaha ka mid ah Yuusuf Indhacadde.\nDhanka kale, mas’uuliyiinta Galmudug iyo kuwa Ahlusunna ayaa ugu baaqay maamulka Ximan iyo Xeeb inay Sheekh Xasan Daahir u gacan-geliyaan dowladda federaalka Soomaaliya.


June 12, 2018 marqaan Faallooyinka, Somalia, Somaliland, Wararka Maanta, Wararka Puntland iyo Somaliland 0\nSingapore(Marqaannews.net)-Mr Kim Jung Un oo suuli gaar ah u soo qaatay kulanka Mr Trump.\nWuxuu taagan yahay “Xitaa saxaradeyda Kuuriyada Waqooyi ayaa loo qaadi doonaa”\nKulanka taariikhiga ah ee dhexmaraya hogaamiyaha Kuuriyada Waqooyi Kim Jong Un iyo madaxweynaha Mareykanka Doland Trump waxyaabaha xiisaha gaarka ah u yeelay waxaa ka mid ah labada nin oo safarkooda ay ku gaddaaman yihiin sheekooyin qosol leh.\nhalkani riix Video warbixin Kulanka\nKim Jong Un ayaa arrinta aadka loo hadal hayo ee uu la soo shirtagay waxay tahay isagoo horey u sii qaatay Suuli ama Musqul nooca guurguura ah. Inkastoo Mr Kim uu habeenkii seexanayo Hotelka raaxada ee Marina Bay Sands hotel-casino ee halkii habeen lagu jiifto 9 kun oo doolar haddana wuxuu ka biyo diiday in uu adeegsado Musqulaha Hotelka, isagoo arrinkaasi uga gol leh inaan saxaradiisa lagu sameyn baaritaan ku aadan caafimaadkiisa ama DNA-ga.\nDayuurad nooca xamuulka qaada ayaa wadanka Kuuriyada Waqooyi ka soo qaaday Suuliga gaarka ah ee Mr Kim uu adeegsan doono inta uu joogo Singapore, waxaa intaasi u sii dheer baabuur nooca xabaddu aanay karin oo ay ku rakiban yihiin qalab Isgaarsiin casri ah iyo cuntada uu cunayo hogaamiyaha Kuuriyada Waqooyi inta uu shirka ka qayb galayo.\nLee Yun Keol, oo mar ahaa unuga gaarka ah ee ilaaliya hogaamiyaha Kuuriyada Waqooyi ka gor intii aanu u baxsan Koonfurta Kuuriyada sanadkii 2015, wuxuu u sheegay wargeyska Washington Post in had iyo goor Mr Kim marka uu u sodcaalayo dalka dibadiisa uu horey u sii qaato Musqul u gaar ah, isagoo diiddan in lagu sameeyo baaritaan saxaradiisa.\nKim Jung-Un oo ka walwasan in diyaarada uu raacayo Singapore wuxuu isticmaalay qiddad ah in sadex diyaarad ay isku mar ka soo duulaan Pyongyang, isagoo taas ula dan leh in sirdoonku aanay ogeyn dayuurada uu saaran yahay.\nSafarka Mr Kim ee Pyongyang-ilaa-Shanghai oo qaadan lahaa 6 saacadood wuxuu ka doorbiday in uu sii maro Beijing oo ku qaadanaysa 10 saacadood taasi oo loo arkay inay aheyd saan tirasho.\nWarar lagu kalsoon yahay ayaa sheegaya sheegeen in waxyaabaha qashin saarka ee Suuliga Mr Kim aan looga tagi doonin wadanka Singapore oo loo qaadi doono Kuuriyada Waqooyi.


Koob lagu taageerayay dowlada cusub ee Soomaaliya oo lagu qabtey wadanka Kuwait\nSafaarada Soomaaliya ay ku leedahay dalka Kuwait ayaa caawa ciyaar saaxiibtinimo ugu qabatey garoonka Sulibkhat Football Club oo ku yaal duleedka magaalada Kuwait City, ciyaartaas oo ay isaga hor yimadeen koox ka socotey Qurbajoogta reer London (SIYD) iyo Kooxda Jaaliyada Soomaaliyeed ee degan dalka Kuwait.\nSafiirka dalka Soomaaliya u fadhiya dalka Kuwait, Danjire Cabdulqaadir Amiin ayaa u sheegay labada kooxood iyo marti sharafkii ka soo qayb galey in koobkan caawa la dheeli doono u yahey mid ay ku muujinayaan taageeradooda dowlada cusub ee Soomaaliya ka dhalatey sida Madaxweynaha, Raisal Wasaaraha, xukumada cusub, Gudoonka Baarlamaanka iyo Golaha shacabka.\nWaxaa sharaf noo ah marti sharafka iyo kooxda nooga timid London iyo Jaaliyada Soomaaliyeed ee degan wadankaan in markii labaad aan ku kulano halkaan islamarkaana is dhexgalka labada jaaliyood ee degan Ingiriiska iyo Kuwait uu noqdey mid miro dhala, sidaa daraadeedna caawa koobka aad dheeli doontaan, kooxdii ku guuleysata, waxaan ku bixin doonaa xaflada habeen dambe oo Jimco ah ay safaarada Soomaaliya ugu qabaneyso magaalada Kuwait, xafladaas aan ku aayideyno dowlada cusub ee wadankeena ka dhalatey, waxaan rajeynayaa in ciyaar wanaagsan aad soo bandhigtaan muujisaana walaalnimo iyo kale gacayl Soomaalinimo, waad mahadsan tihiin dhamaantiin ayuu yiri Danjire Amiin\nWaxaa kale sharaf noo ah in caawa ciyaartaan uu nagala soo qayb galo safiirka Soomaaliya u fadhiya dalka Libya Danjire Cabdi Qani M. Waceys iyo qunsulka cusub ee Soomaaliya u fadhiya dalka Libya mudane Awees Amiin.\nDanjire Cabdiqani oo isna wareysi kooban na siiyay ayaa noo sheegay inuu aad ugu faraxsan yahey ka soo qayb galka munaasabadaan qiimaha badan, islamarkaana uu aad ula dhacey howshatan ay hormuudka ka tahey safaarada Soomaaliya ee ku taal wadankaan Kuwait, waxaa ku nool Soomaali badan dalka Libya, marka anagana waan daneynaynaa inaad halkaas timadaan aragtaan dhalinyarada Soomaaliyeed ee jooga wadankaan si aad isku barataan waxyaabo badan u kale faaideysataan ayuu yiri danjire Waceys.\nWaxaa kale ka soo qayb galey kulankaan odayaasha Soomaaliyeed, culumaadudiinka, haweenka iyo dhalinyarada jaaliyada ku dhaqan dalkaan, kuwaasoo qaarkood meelo fog fog uga yimid inay daawadaan ciyaartaan.\nQunsul Abiib Muuse Faarax oo isna ka mid ahaa masuuliyiintii howshatan gacanta weyn ka geystay ayaa noo sheegay inuu aad ugu faraxsan yahey kulamada jaaliyada UK & Kuwait dhaxmarayay labadii sanadood ee la soo dhaafey, waxaan jeclahay in sanadaha soo socdo la balaariyo oo aad tagtaan wadamada Qaliijka oo dhan, si isku xirka Soomaalida dibadaha ku nool loo balaariyo ayuu isna yiri, mar aan kula kulaney garoonka ciyaarta ka dhaceysay.\nCiyaartii waxay ku bilaabatey xamaasad weerar iyo weerar celin ay labada kooxood muujinayeen, inkastoo daafaca labada naadi ay muujiyeen dadaal fara badan qaybtii koowaad ee ciyaarta waxay ku soo dhamaatey barbar dhac eber iyo eber.\nCiyaarta waxaa dhex dhaaxidanayay garsoorayaal ka kale socdey labada jaaliyadood, kuwasoo kale ahaa Maxamed Soomaali, Xuseen Abati iyo Cabdullaahi Yusuf.\nQaybtii dambe markii la isku soo laabtey ciyaarta waxaa moodaa in kooxda jaaliyada Kuwait sanadkaan ay qidadooda ay wax badan ka badaleen, marka loo eego ciyaartii sanadkii hore, halka kooxda London tabar daro iga muuqatey badan, hadane markii ay ciyaarta ka hartey wax yar 10 daqiiqo ayay heleen goalkoodii ugu horeeyay, waxaana u dhaliyay ciyaaryahan Romario, halka wax yar kadibna uu goal qurux badan u dhaliyay weeraryahanka ugu qatarsan kooxda SIYD ciyaaryahan Cali Caano, oo run ahaantii 3 ciyaarood ay dheeleen kooxdiisa u saxiixey 5 goal, waxaa kooxda Kuwait ka maqnaa laacibka xulka Qaranka dalka Soomaaliya looga yeeray inuu u dheelo cayaaraha bariga iyo bartamaha Afrika ciyaaryahan Maxamed Al-Hariri.\nDaqiiqadii ugu dambeysay kooxda jaaliyada Kuwait waxay heleen rigoore, taasoo goal-hayaha kooxda SIYD ciyaaryahan Kevin aka Keynaan uu ka qabtey weeraryahan Cabdi xakiim Qadar Tubeec, ciyaartiina waxay ku soo dhamaatey in 2 goal ay ku badiyaan kooxda SIYD, halka Jaaliyada Soomaaliyeed ee reer Kuwait aysan dhalin wax goal ah.\nHadii Eebe idmo habeen dambe waxaa xaflada taageerada dowlada cusub ay ka soo qayb gali doonaan safiirada dalalka Carabta iyo dalalka Afrika ay safaarada Soomaaliyeed ugu qaban doontaa hoyga safaarada Soomaaliyeed ee Kuwait.\nXafladaasi waxaa kale ka qayb gali doono dhamaan martida Qurbajoogta Soomaaliyeed, kuwaasoo isugu jira ciyaartooy magac ku leh dalkeena iyo fanaaniin Soomaaliyeed oo caan ah, kuwaasoo ku soo bandhigi doono xaflada heeso wadani ah, docda jaaliyada Soomaaliyeed ee degan dalkaan ayaa iyana si weyn uga soo dhex muuqan doono munaasabadatan.\nIntii maalmood aan joogney kuwait waxaa hotelka aan deganahey nagu soo booqdey qunsulka dalka Jabuuti u fadhiya wadankaan Qunsul Faarax.\nQormadeena dambe ayaa uga soo warami doonaa cayaaraha kale ee noo harey iyo xaflada taageerada dowlada Soomaaliyeed ee lagu qaban doono wadankaan Kuwait hadii Eebe idmo.


Bannaan-bax loogu magac-daray Maalinta Xoreynta Muqdisho oo ka dhacay Caasimadda | Somaliland Post\nHome News Bannaan-bax loogu magac-daray Maalinta Xoreynta Muqdisho oo ka dhacay Caasimadda\nBannaan-bax loogu magac-daray Maalinta Xoreynta Muqdisho oo ka dhacay Caasimadda\nMuqdisho (SLPOST)- Bannaanbax loogu magacdaray ‘Maalinta Xoreynta Muqdisho’ oo uu soo qabanqaabiyay maamulka gobolka Banaadir ayaa shalay ka dhacay garoonka kubadda Cagta ee Koonis Istaadiyum ee magaalada Muqdisho, ka dib markii ay ka baxeen dhawaan Maleeshiyada nabad-diidka ah ee Al-Shabaab.\nWaxa bannaan-baxaas ka qaybgalay Mas’uuliyiin ka tirsan DKMG ah oo ay ka mid ahaayeen Ra’isul wasaaraha Soomaaliya Cabdiweli Maxamed Cali iyo Guddoomiyaha gobolka Banaadir ahna Duqa Caasimadda Muqdisho Maxamuud Axmed Nuur Tarzan. Waxa kale oo Dibadbaxa goob-joog ka ahaa; dadweyne fara badan, Arday, Fannaaniin, Barbaarta Gaashaaman, Guddoomiyeyaasha Degmooyinka gobolka Banaadir iyo Saraakiisha Ciidammada DKMG ah ee Soomaaliya, waxaana uu noqonayaa dibadbaxii ugu horreeyay uguna ballaadhnaa ee ka dhaca Degmooyinka Muqdisho ee ay horrantii bishan ka baxday Malleeshiyada Al-shabaab.\nRa’iisul wasaaraha Soomaaliya Cabdiweli Maxamed Gaas oo dadweynihii isku soo baxay la hadlay ayaa sheegay in guushani ay tahay mid aad loogu farxo isagoo xusay inay ku timid dedaal badan oo la bixiyey, waxaanu sheegay inuu uga mahadcelinayo Ciidammada DKMG ah oo kaashanaya kuwa AMISOM iyo shacabka Soomaaliyeed.\nMudane Cabdiweli Gaas wuxuu sheegay inuu aad ugu faraxsan yahay inuu ka qaybgalo dibadbaxaas, isagoo ku baaqay in shacabku ay adkeeyaan ammaanka, isla markaana wax kasta oo ammaanka wax u dhimaya laga hortago.\nSidoo kale, wuxuu sheegay in Xukuumadda KMG ahi ay sii wadayso dagaalka ay kula jirto Al-shabaab inta ay dalka oo dhan ka saarayaan, wuxuuna sidoo kale sheegay inay la dagaallamayaan kuwa doonaya inay dhacaan mucaawinada loogu talogalay dadka masaakiinta ah ee dhibaateysan.\nGuddoomiyaha gobolka Banaadir ahna Duqa Muqdisho Maxamuud Tarzan oo isaguna goobta ka hadlay ayaa sheegay in ammaanka uu ku xidhan yahay shacabka, balse aanu ahayn mid ay keenayaan Ciidammno shisheeye iyo Ciidammada dowladda midna. “Shacabka ayaa laga doonayaa inay ammaanka deegaannadooda adkeeyaan.” ayuu yidhi Mr. Tarzan oo sheegay isagoo shacabka la hadlayay in kuwii hore uga barakiciyay deegaannadooda ay doonayaan inay iyagoo shaadh qabiil wata ay mar kale carqalado ku furaan, wuxuuna ugu baaqay inay ka digtoonaadaan, balse muu sheegin magacyada dadka uu tilmaamay.\nFannaaniinta iyo Barbaarta Gaashaaman ayaa Heeso iyo Shiribyo kusoo bandhigay halkaas uu dibadbaxu ka socday, waxaana sidoo kale Buraanburro ka qaadayay Haweenka degmooyinka gobolka Banaadir oo ka qaybgalayay dibadbaxa.\nDegmada C/casiis ayaa waxay ka mid tahay degmooyinkii ay toddobaadyadan la wareegeen Ciidammada Dawladda Ku-meel-gaadhka ah ee Soomaaliya, iyadoo uu ka muuqdo burbur xooggan oo kasoo gaadhay dagaalladii ka dhacay Muqdisho.


Dhageyso: Dab xalay ka kacay suuqa Madiino ee Degmada Wadajir oo qasaaro kala duwan geystay – Walaal24 Newss\nJanuary 25, 2019\t1\tBy walaal24\nDab xalay ka kacay suuqa Madiino ee Degmada Wadajir oo qasaaro kala duwan geystay waxaana dabkaasi uu bur buriyey qaybo kamid ah suuqa gaar ahaan halka lagu magacaabo Qandalada, waxaa lagu guuleystay in la damiyo dab kaas xalay waqti danbe.\nMarkuu dabku kacay waxaa si deg deg ah u gaaray goobtaasi kooxaha gurmadka deg dega ah, kuwaas oo xalay saq dhexe ku guulaystay in ay damiyaan dabka.\nSi rasmi looma xaqiijin karo waxyaabaha sababay dabka iyo khasaaraha rasmiga ah ee ka dhashay, waxaana maamulka gobolka Banaadir ay sheegeen in ay tirakoob ay ku samayn doonaan khasaaraha dabkaasi.\nTaliyaha Saldhig Galbeed ee ciidanka Booliska Soomaaliyeed Maxamed Daahir ayaa warbaahinta u sheegay in baaritaano lagu samayn doono waxyaabaha soo cel celiyey gubashadda suuqyadda Muqdisho islamarkaana la xisaabtami doonaan shirkaddaha Korontada bixiya ee magaalada Muqdisho.\nGuddoomiyaha degmada Wadajir Cumar C/llaahi Xasan ayaa sheegay in ugu dambeyn lagu guuleystay deminta dabkaas,isla markaana ay gurmad weyn u soo sameeyeen Gawaarida Gurmadka Shirkadda Hormuud,Mamulka gobolka Banaadir iyo kan degmada Deeyniile.\nGudoomiye ku xigeenka dhanka amniga iyo siyaasadda gobolka Banaadir Maxamed Cabdullaahi Tuulax ayaa sheegay in uu si aad ah ugu mahadcelinaayo kooxaha gurmadka deg dega ah oo ugu horeyso shirkadda oo Hormuud oo dadaal badan ku bixiyey in dabka uusan gaarin goobo kale oo kamid ah suuqaasi.\nHalkan hoose ka dhageyso cododka Mas’uuliyiinta:-\nDiyaaradaha Mareykanka oo weerar duqeyn ku dilay Sargaal ka tirsan Ururka Al-shabaab\nMadaxweynaha Jubaland oo lagu soo dhaweeyay magaalada Garoowe ee maamulka Puntland\nMadaxweyne Farmaajo oo booqday Isbitaalka Madiina dadkii ku dhaawacmay Qaraxii wadada Maka Al mukarama\nR/wasaare kuxigeenka Dalka oo ka qeyb galay Munaasabad uu xilka kula wareegay Wasiirka cusub ee Waxbarashada\nHowl-gal Ciidanka Xoogga Dalka oo horjooge sare Alshabaab ku dileen Gobolka Shabeelah Hoose\nCiidamada Danab oo kooxda Al shabaab kala wareegay Tuulooyin hoostaga Degmada Balcad\nQaramada Midoobay oo soo saartay in la dhimo Ciidmada AMISOM ee Soomaaliya\nDaawo: Madaxweyne Muuse Biixi oo munaasibada 26-ka June ka jeediyey khudbad garnaqsi ah, beesha caalamkana u diray farrin cad….


Wararka Maanta: Arbaco, May 1 , 2013-Madaxweynaha Somalia oo maanta booqday shirkad Kalluumeysi isagoo ka hadlay Kalluumeysiga Sharci-darrada ah (SAWIRRO)\nXasan Sheekh ayaa waxaa xartunta shirkadda kusoo dhaweeyay madaxda shirkadda, waxaana wasiirka la socday wasiirka khayraadka dalka, C/risaaq Cumar Maxamed; iyagoo warbixin ka dhageystay milkiilayaasha shirkadda iyo shaqaalaha qaarkood.\nWasiirka kheyraadka dalka, C/risaaq Cumar oo goobta ka hadlay ayaa faah-faahin ka bixiyay dalallka shirkadan ay u iib-geyso kaluunka wuxuuna xusay in dhammaan dalalka dariska ah ay kalluunka geyso, isagoo ku boorriyay shacabka Soomaaliyeed inay dalkooda khayraadka kala soo baxaan.\nMadaxweynha oo isaguna hadal ka jeediyay goobta ayaa tilmaamay in dadka Soomaliyeed ay taariikh u leeyihiin kalluunka muddo fogna ay kasoo saaran jireen badda; wuxuuna sidoo kale sheegay in bilowgii xoriyadda Soomaaliya ay lahayd shirkaddo waa-weyn oo ka shaqeeya kalluunka.\nUgu dambeyn, madaxweyne Xasan ayaa soo hadal-qaaday maraakiibta sida sharci-darrada ah uga kalluumeysta xeebaha Soomaaliya, isagoo xusay inay sii yaraanayaan, wuxuuna kuwa weli ku howlan uga digay inay fallakaas sii wadaan.\nDhanka kale, madaxweynaha Soomaaliya ayaa ugu baaqay dadka loo shaqeeyo inay xaq-dhowraan xuquuqda shaqaalaha, ayna wanaajiyaan goobaha ay ku shaqeynayaan, wuxuuna ugu baaqay inay bixiyaan xuquuqda qofka u shaqeeya uu ku leeyahay.


Fadeexada Xil-gudasho La'aaneed ee Maamulka Wajaale oo Sababtay Inuu Dabku ku Fiddo Suuq-ganacsiyeedka Hantida Umaddu Taalay+ Qaylo-dhaantii Maamulka dhinaca Itoobiya + Gurnadkii Ex. Gudoomiye Aadan Shiine ee Boorama iyo Hargeysa+ Shacabka oo ku Wareeray Garaacista Maamulka Degmada oo Mobeladda Wada Xidhay\nThursday December 28, 2017 - 03:50:05 in Wararka by Super Admin\nFadeexada Xil-gudasho La'aaneed ee Maamulka Wajaale oo Sababtay Inuu Dabku ku Fiddo Suuq-ganacsiyeedka Hantida Umaddu Taalay+ Qaylo-dhaantii Maamulka dhinaca Itoobiya + Gurnadkii Ex. Gudoomiye Aadan Shiine ee Boorama iyo Hargeysa+ Shacabka oo ku\nWajaale(Xogreebnews) Magaalo-xudduudeedka Degmada Wajaale oo ah goob-ganacsiyeed laf-dhabar u ah dhaqaalaha Somaliland, ayaa 26-kii Bishan December 2017-ka waxa suuqa ugu weyn Wajaale ka kacay Dab aad u xoogan oo aanu noociisu weli ka dhicin meel kamid ah Somaliland. Lama garanayo Sababta dhabta ah ee Dabka dhalisay. balse Abaaro 2:45 AM ee Habeenimo ayaa dabku ka bilbaabmay sakaddo ka mida suuq gaar ahaan xaga xigta xadka Somaliland iyo Itoobiya, waxaana Meheradahaa la arkay iyadoo dabku is qabsaday isla markaana uu gaadhay ilaa ku dhawaad kontameeyo Meheradood oo aad iskugu dhaw, manay jirin cid ku dhex jirtay meheradahaa oo ilaalilnaysay.\nHase-yeeshee waxa Bulshada Degmada Wajaale fiditaanka Dabka iyo baaxadda khasaare ee u geystay dusha u saareen Maamulka Degmada Wajaale, kuwasoo si xilkasnimo ah uga muquurtay damintii iyo la tacaalidda Dabkaas. Gudoomiyaha Degmada iyo ku-xigeenkiisa iyo weliba xoghayaha Wajaale dhamaantood kamay qayb-qaadan gurmad nooca uu doono ha noqdee lagu bakhtiiyo Dabkaa, iyaddoo ay Degmada Wajaale ku sugnaayeen Dab-demisyo, ayaa haddana waxa la waayey cid hawlgelisa iyo cid gurmad qaran uu dalabta shacabka Hantidoodii ku Kubanayso Hortooda.\nInkastoo uu xilli dambe ahaa waqtiga uu dabku ka kacay Suuq-ganacsiyeedka Wajaale, haddana waxa nasiib-darro ahayd in la waayo meel lagala xidhiidho dawladda Somaliland masuuliyiinteeda Magaalada Wajaale, kaddib markii ay Moobeelada wada-damiyeen masuuliyiintii Degmada, sida Gudoomiyaha, gudoomiye-ku-xigeenka iyo Xoghayaha, kuwasoo dhamaantood wada xidhay Moobeelada.\nMaayirka dhinaca Itoobiya ee Wajaale oo lagu magacaabo Maxamuud, ayaa markii uu wada-garaacay Masuuliyiintii Magaaladda Wajaale sida gudoomiyaha iyo ku-xigeenka waxa uu markii dambe la xidhiidhay Maayirkii hore ee Wajaale oo lagu magacaabo Shiine, kaasoo u sheegay masiibada meesha ka dhacday. Ex Maayir Shiine, ayaa la sheegay inuu deg-deg uga kala dalbaday Magaalooyinka Boorama iyo Hargeysa Gurmad deg-deg ah oo Dam-demisyo ah, kuwasoo isla waqtigii uu la hadlay Muj. Shiine deg-deg ugu soo gurmaday, wallow uu Dabkii si weyn ugu fidday Suuq-ganacsiyeedka, Ciidamada dab-demista, afartii habeenimo iyo dheeraad soo gaadhay Magaalada Wajaale oo weli olooleysa, isla markaana uu Dabku baabiyey hanti aad u badan nooc walba iskugu jirta.\nHaddaba, Bulshada reer Wajaale qaybaheeda kala duwan, waxa ay si weyn ula yaaban-yihiin, masuuliyad-darada maamulka degmada Wajaale ee hadda, kaasoo noqday mid fadhiid ah oo aan haba-yaraatee wax gurmad ah aan u samayn masiibadii Dabkaas iyo hawlaha kale ee Magaaladda Wajaale ee dhinaca adeegga Bulshadda. Waxana qaybaha kala duwan ee Bulshadda oo la tiiraan-yeysan dhibaatada dabkaas uu geystay, Xukuumadda Cusub ee Madaxweyne Muuse Biixi ka codsanaysayaan inuu degdeg xilalka uga qaado dhamaan maamulka waqtigan ee Wajaale, kaasoo ku fashilmay gudashada waajibaadkooda qaran.\nMagaaladda Wajaale waa goob-xuduudeed, masuuliyiinta Xukuumadda uga wakiilka ah waxa la gudboon inaanay moobelada xidhan habeen iyo dharaar, waayo waa goob xudud ah oo weliba magaalo ganacsiyeed ah oo weliba hanti aad u badani u taalo shacabka Somaliland, masuuliyiinta Xukuumadda ee Wajaale waxa ay ahayd inay is-qabiyaan oo ay heegan galaan, sidii loo helo xilli walbaa oo xaaladi timaado. Maamulkii kan ka horeeyey ee gurmad Xukuumadda uga dalbaday Dabka Suuqa Wajaale ka kacay, oo lagu magacaabo Shiine, waxa uu waqtigii hore ee u maamulayey magaaladda hore uga dhagax-dhigay Magalaadda Wajaale Xarun Dab-demis uu dhisay, hase-yeeshee markii maamulkan dambe yimi, waxa Dab-demisyadii loo kala diray Magaalooyinka waaweyn ee dalka, iyadoo aan la garanayn sababta ay u gurman waayeen hadii wax looga tagay degmada Wajaale.